Dokumental honek El Bulli jatetxeko platerak nola sortzen diren erakusten du. Neguro, denboraldia amaitzen denean, Ferran Adrià Bartzelonako bere sukalde-laborategira erretiratzen da bi kolaboratzaile gertukoenekin: Oriol Castro eta Eduard Xatruch. Ferran Adrià munduko sukaldaririk onena, berritzaileena eta ezohikoena dela diote. Hala, hirurak elkartzen direnean, denboraldi b...\nDokumental honek El Bulli jatetxeko platerak nola sortzen diren erakusten du. Neguro, denboraldia amaitzen denean, Ferran Adrià Bartzelonako bere sukalde-laborategira erretiratzen da bi kolaboratzaile gertukoenekin: Oriol Castro eta Eduard Xatruch. Ferran Adrià munduko sukaldaririk onena, berritzaileena eta ezohikoena dela diote. Hala, hirurak elkartzen direnean, denboraldi berrirako menua sortzeko lanean aritzen dira, buru-belarri. Dokumentalak sorkuntza-hilabete neketsu horiek jasotzen ditu.\nCharlie Arturaola sommelier entzutetsua Argentinako Mendoza probintziara heldu da, ardo-dastatze batean parte hartzera. Bertan dela, sekulakoa gertatuko zaio: dastamena erabat galduko du. Nola edo hala sendatu eta zentzumen preziatuena berreskuratzeko irrikaz, Mendoza osoa zeharkatuko du eskualdeko ardo bikainak probatzeko eta, bide batez, ahosabaia "garbitzeko". Bidaia horreta...\nCharlie Arturaola sommelier entzutetsua Argentinako Mendoza probintziara heldu da, ardo-dastatze batean parte hartzera. Bertan dela, sekulakoa gertatuko zaio: dastamena erabat galduko du. Nola edo hala sendatu eta zentzumen preziatuena berreskuratzeko irrikaz, Mendoza osoa zeharkatuko du eskualdeko ardo bikainak probatzeko eta, bide batez, ahosabaia "garbitzeko". Bidaia horretan, lagun maiteenak, beldurrak eta fantasmarik ezkutuenak topatuko ditu berriro ere.\nIl ritorno / Going Back (Itzulera)\nFilm labur honek Massimo Bottura sukaldariaren oinarri gastronomikoak deskribatzen ditu. Botturaren errezetek arrantzaleen, nekazarien eta artisten kontakizunetarako bide ematen dute; Po ibaiaren haraneko tradizioak, hasi ibaiaren deltatik eta Modenaraino.\nJiro laurogei urtetik gorako sukaldaria da, hiru Michelin izar dituen munduko sushi jatetxe bakarraren jabea. Jiroren jatetxea Tokioko metro geltoki batean dago, eta hamar pertsona baino ez dira kabitzen. Bezeroek hilabete aurretik hartu behar dute lekua, eta 300 euro ordaindu behar dituzte sukaldari exotiko honek beren begien aurrean prestatzen dituen gutiziak dastatzeko.\nLes Émotifs anonymes / Romantics Anonymous (Lotsati anonimoak)\nJean-René txokolate-fabrika bateko burua da; Angélique, berriz, talentudun txokolategilea. Biak ere pertsona oso sentiberak eta txokolatezale amorratuak. Bata bestearekin maiteminduko dira, baina ez dira elkarri aitortzeko gauza izango. Lotsatuta, aldendu egingo dira. Baina errezeta goxoei esker, beren buruan konfiantza handiagoa izaten ikasi eta sentimenduak aurkituko dituzt...\nJean-René txokolate-fabrika bateko burua da; Angélique, berriz, talentudun txokolategilea. Biak ere pertsona oso sentiberak eta txokolatezale amorratuak. Bata bestearekin maiteminduko dira, baina ez dira elkarri aitortzeko gauza izango. Lotsatuta, aldendu egingo dira. Baina errezeta goxoei esker, beren buruan konfiantza handiagoa izaten ikasi eta sentimenduak aurkituko dituzte.\nFelipe Ugarte musikariak eta Andoni Luis Aduriz sukaldariak elkarrekin abiatutako proiektua, gastronomia-menu bat esperientzia musikal bilakatzeko helburuz. Mugaritz jatetxeko errezetek soinu-mundu fidel eta gardena sortuko dute, gustuaren bitartez jasotako sentsazioak musika-konposizio bilakatuz.\nBritainiako Restaurant aldizkariak bi urtez jarraian aukeratu du Kopenhageko Noma jatetxea munduko jatetxerik onen. Dokumental honen bidez, René Redzepik zehaztasun militarrez eta talentu izugarriz gidatutako sukaldea ezagutuko dugu. Era berean, Eskandinaviako zapore eta lurrinetara ere gerturatuko gara.\nMundua epidemia izugarri batek astinduta dago: gizakiak bost zentzumenak galtzen ari dira pixkanaka. Eskoziako hiri batean bizi diren sukaldari bat eta epidemiologo bat maitemindu egingo dira elkar ezagutu ostean. Baina gaitzak joko ditu. Lan egiten duten jatetxean, ohiko bezeroak dastamena eta usainmena galtzen ari dira. Ondorioz, mahaiak usten ari zaizkiela ikusirik, errezeta...\nMundua epidemia izugarri batek astinduta dago: gizakiak bost zentzumenak galtzen ari dira pixkanaka. Eskoziako hiri batean bizi diren sukaldari bat eta epidemiologo bat maitemindu egingo dira elkar ezagutu ostean. Baina gaitzak joko ditu. Lan egiten duten jatetxean, ohiko bezeroak dastamena eta usainmena galtzen ari dira. Ondorioz, mahaiak usten ari zaizkiela ikusirik, errezeta originalak sortzea erabakiko dute.


Larreineta - Wikipedia, entziklopedia askea.\nLarreineta Trapagarango (Bizkaia) auzoa da. Bertara igotzeko, Trapagaranetik datorren funikularra dago, antzina La Arboleda edo Zugaztietako burdin-mea garraiatzeko erabiltzen zena. 2007ko urtarrilaren 1eko erroldaren arabera, auzoak 275 biztanle ditu.\nTrapagaran, Euskal Herria\nLarreineta auzoaren irudia.\n43° 17′ 30″ N, 3° 02′ 56″ W / 43.29167°N,3.04889°W / 43.29167; -3.04889Koordenatuak: 43° 17′ 30″ N, 3° 02′ 56″ W / 43.29167°N,3.04889°W / 43.29167; -3.04889\n279 272 278 281 286 277 272 275\nSakontzeko, irakurri: «Larreinetako funikularra»\nBadago Trapagarango herriaren erdigunea (La Escontrilla auzoa) eta Larreineta auzoa batzen dituen funikularra. EuskoTren garraio enpresa publikoak kudeatzen du eta 2006tik Creditrans txartela erabili daiteke bertan. Zugaztieta eta Larreineta lotuz, bestalde, autobus linea bat dago.\nMultimedia: Larraineta (La Reineta)\nAzken aldaketa 15 abendua 2019(e)an, 18:35(e)tan\nOrriaren azken aldaketa: 15 abendua 2019, 18:35.


LEHENGO GARRUZE » Histoire et Patrimoine de Garris\nLehengo Garruze elkartea edonori idekia da, ondareaz, istorioaz,kulturaz ardura duenari. Ekintza asko baderama Garruzen :animazio, bisita gidatu, konferentzia, kontzertu ala antzerki. Aldizkari bat ere ateratzen du: 2014an, 5.a: “GURE ETXEAK”.\nGarruze, Amikuzeko herria da, Baxenabarreko probintzian.\nHonen ixtorio aberatsa, bere erdiaroko karrika, etxe bereiziak, aspaldiko feria, Jakobe bideak 300 biztanletako herri honi fama handia emaiten dute Euskal Herri aldean.\nGarruzeren hain aspaldiko den ixtorioa haratxago kondatua zauzue\nKonpostelako Jakobe bideetan daukagu Garruze.\nHil harri biribilak\nEhortz-harri hauetaz jakintsun bereiztuak arras ohartuak dira.\nEliza honek erdiaroko ofizialeen trebetasuna erakusten du .\nIraganaren lekuko zinez harritzekoa da zein egiazkoak diren Garruzeko etxeak.\nGarruzeko lurraldearen gora-beherak,bere ozkak,ingurumena .\nEvènements / Geroko Gertakariak\nGarruzen, ondarearen eguna\nABIATZEA Bidaxuneko bidean,Pelegrinia etxearen ondoan,Garruzeko sartzean, … BI ORENETAKO IBILALDI eta ELKARHIZKETA Garruzeko ixtorioa ikertuz, etxe ederrak ikusiz. larunbata ,2015-eko irailaren 19an,5etan. Gauean 8etan merkatu plazan "Vidéo projection" eta eztabaida Lukuze Garruzeko gudu... [+]\n“GURE ETXEAK” ALDIZKARIA SALGAI :\nGarruzeko herriko etxean ,astelehenetan, 8h30-12h. Ostegunetan, 14h30-19h Donapaleun, ”AMIKUZ’ECHO” saltokian. Aiziritzeko “INTERMARCHE” saltokian. PREZIOA: 25€ POSTAZ ERE IGOR DAITEKE GURE LIBURUA GARRUZEKO ETXEETAZ E-MAILEZ EGINEZ ZUZENEAN « KLIK » EGIN ... [+]\nUrteko biltzar nagusia Garruzeko Apezetxe ohian eginen da 2015eko urriaren 6an ,8etan.\nLivre / Liburua\ngure liburua Garruzeko etxetaz "gure etxeak"


A3, Udalaren lehentasuna?\n2016/10/29 00:00 Larunbata\nEz da “legezkoa” Udala A3 Orain!!! lan taldearekin egiten ari dena. Datorren hilean sei hilabete beteko dira azken bilera izan genuela udaletxeko arduradunekin, Jesus Mari Santos Alkatea eta Mugikortasun Zinegotzia den Ramon Aranzastirekin, eta ordutik ona ezer ere ez. Egia da, bilera giro onean egin zen eta bertan lanerako konpromisoa berretsi genuen A3 Oraingo taldekideek, A3a berreskuratzeko bidean. Horretarako sagardo boladan aritu ziren autobusen kostua eta erabiltzaile kopurua eskatu genituen, bai eta A3aren azken urteko datu diskriminatuak, A1, A2, eta A2 errefortzuaren datu diskriminatuekin batera. Udala prest agertu zen horretarako eta guri datuak igortzeko konpromisoa hartu zuen.\nBaina ordutik ona, sei hilabete igaro dira eta bederatzi eskari erregistratu ditugu Udalean agindu ziguten informazioa eskatuz, eta ez dugu erantzunik jaso. Ez informaziorik ez eta inongo komunikaziorik. Idatzi hau publikatzearekin batera berriro ere eskaria erregistratu dugu Udalean hamargarren aldiz, berriro diogu, azken sei hilabete hauetan gaurkoarekin hamar aldiz. Eta geure buruari galdetzen diogu, non dago Udalaren lehentasuna A3aren inguruan? Non daude hartutako konpromisoak? Non dago igorri behar zeniguten informazioa? Non geratzen da herritarren parte-hartzea? Zer egin behar dugu kontuan har gaitzazuen? Zer egin behar dugu errespetatuak izan gaitezen? Ez ahal dira nahiko 1.700 sinadura?\nJesus Mari Santos eta Ramon Aaranzasti, ez dute balio bileretako jarrera adeitsuek, gero hitzak aireak eramaten baditu, konpromisoak betetzen ez badira, finean bileretatik kanpo hurkoa errespetatzen ez baduzu…Hitzak baino ekintzak behar ditugu. Zein izango da emango duzuen hurrengo urratsa, sei hilabete igaro eta bederatzi eskaera erregistratuei muzin egin ondoren? Hamargarrenari kasurik egingo ahal diozue? Guk adi eta lanerako prest jarraitzen dugu.


Matt, worpdress sortu zuen mutikoa – gaztelumendi.eus\nMatt, worpdress sortu zuen mutikoa\n2006-11-07 / Iruzkinak desaktibatuta daude Matt, worpdress sortu zuen mutikoa sarreran\nMatthew Mullenweg da, 1984an jaiotako mutila. Berak sortu zuen blog honetan, eta munduko blog mordo batetan erabiltzen dugun software librea: wordpress. Datorren astean Sevillako Eventoblog topaketan egongo dela eta, bere berri izan dut.\nEta bere bloga irakurtzen hasi naiz. Esan dut: –kontxo! mutikoa dok eta! Interneten ohikoa da hori, gazte gazteak trebe trebe datoz. Eta gainontzekoak erabiltzaile bihurtzen gara. Eta pozik.\nHorrelako gazteei esker, orain tresna asko daukagu eskura, sekulako tresnak gainera. Eta Interneten mundu hobe batekin amets egiten dugu, software librearen funtzionamenduak -eta ideologiak- mundua hobea eta askeagoa izan daitekela adierazten digu.\nMatt eta beste garatzaile asko, software librea guztion eskura jartzen ari dira. Komunitateak sortzen dira gero, eta programok egokitu, lokalizatu, hobetu, frogatu eta bultzatzen dituzte gero. Eta sekulako dinamika positiboa sortzen du guzti horrek.\nNik, aurrerantzean pozik irakurriko dut Matthew Mullenweg adiskidearen bloga. WordPress tresna izugarri erabilterreza, potentea eta txukuna iruditzen zait. Etengabe garatzen ari da, eta euskaraz sortu den komunitatetxoa ere interesgarria iruditzen zait. Ari gara, eta halakoren batean guk ere elkartu beharko dugu. Gero eta erabiltzaile gehiago ari baikara lanean wordpress plataformarekin.\n* Halako batean batuko bagina zer?\n* wordpress tailer bat eta zalantza eta plugin workshopa zer moduz?\n* Asko gara, batu gaitezen -lema komunista ematen du-


HIZKUNTZAREN TXOKOA: MIKROIPUINAK\nIlargi gosea ALAIN ZELAIETA\nBazen behin, erloju bat zeukan ardi bat eta ilargiari beldurra zion. Orduan ilargia atera zen eta lehenbizi ardia jan zuen eta gero erlojua ere bai.\nUnikornio Woman IDOIA IBARBOURE\nBazen behin neska bat unikornio batekin topo egin zuena. Orduan, unikornioak hozka egin zion eta horren ondorioz, super potereak lortu zituen. Gauetan mundua salbatzen hasi zen eta bere izena Unikornio Woman zen.\nMutiko potoloa IKER IPARRAGIRRE\nBazen behin oso potoloa zen mutiko bat. Igogailu batean sartu zen. Igogailua xehetu zen bere pisuarengatik eta sotora erori zen. Zerrien eskola batera sartu zen. Zerriek errege egin zuten oso handia zelako. Orduan wwekoen aurka borroka egin zuten eta macapaca bol eta ni soilik gelditu ginen bizirik.\nKakalardoa NORA MONCALVILLO\nBehin batean Kemen izeneko mutiko batek kakalardo bat zeukan maskotatzat . Egun batean kanpin dendarekin joan ziren eta handik bere lagunei eskutitz bat bidali zien, zer moduz galdetuz.\nOrtzadarra NAHIA PIKABEA\nEgun batean ortzadar bat zegoen eta bere erdian bonbilla bat. Bonbilla hautsi egin zen eta sua atera zen.\nUrrezko balantza OLATZ MONUX\nEgun batean, gaztelu erraldoi bat zegoen. Horko soldaduak bertze gaztelu bat atakatzera joan ziren. Han urrezko balantza bat lapurtu eta kanpin dendara lo egitera joan ziren.\nKaramelua NAHIA PIKABEA - NORA MONCALVILLO\nBazen behin oihana batean gorila indartsu bat eta kameleoi bat. Mutiko batek karamelu bat bota zuen oihanean eta kameleoi batek euli bat zela uste zuen. Gorila etorri zen eta hankarekin tripan eman zionean karamelua atera zen. Itsasoko nenufar batera erori zen igel baten ondora. Igelak salto bat eman zuen eta itsasora erori zen. Itsas zaldiak karamelua jan zuen.\nPinguino Boxeadorea IDOIA IBARBOURE - OLATZ MOÑUX\nEgun batean Madagaskarreko hondartza batean pinguino arrautza bat agertu zen. Eta Madagaskarreko lehoi batek aurkitu zuen.\nOrduan, lehoiak zartagina ateri eta arrautza frijitzen hasi zen baina, pinguino bat ateri zen arrautzatik.\nLehoia zartagina itzali eta pinguinoa jaten saiatu zen. Pinguinoa azkarra zenez hies egin zuen eta gero ukabilkada bat jo zion lehoiari eta orduan hego polora bueltatu zen.\nAzeri Txintxoa: AMAIA ARBURUA\nOrain dela milaka eta milaka urte, animaliek hitz egiten zutenean, azeri txintxo bat zegoen Bixar izenekoa. Lehen baso zoragarri batean bizi zen, baina galdu egin zen eta ez zekien non zegoen. Orduan animali askori laguntza eskatzen zion, baina denek ospa egiten zuten,bera nolakoa zen kontutan izan gabe. Izan ere, azeria zelako ez zioten lagundu nahi. Azkenean, bidea aurkitu zuen,eta denak lagunak egin ziren.\nItzala, ona ala txarra? RAKEL ARMADA\nArtzain batek bi ardi zituen eta hurrengo egunean artzainak hilda aurkitu zituen. Orduan artzaina herrira joan zen poliziari erratera. Bi orduz ibiliz gero kartel bat aurkitu zuten eta gezi bat aurkitu zuen bere itzalaren ondoan. Artzaina konturatu zen hiltzailea bere itzala izan zela eta hil zuen makil batekin.\nEnaitz Hegaztia ENAITZ ERKIZIA\nBazen behin hegazti bat Enaitz izenekoa. Arranoa zen eta oso trebea. Gerran zeuden eta bakarrik bizi zen. Ez zuen etxerik baina bai lagunak. Gerrako eguna hasi zen eta etsai nagusia Enaitzen lehengusua zen.\nEkaitza zegoen egun batean hondartzan borrokan hasi ziren. Enaitzen arranoak hiltzen hasi ziren eta Enaitzen taldetik 20 gelditu ziren eta etsaietatik 100. Enaitzek bere bizitza arriskatu zuen eta gerra irabazi zuten.\nAzkenean mundu erdia konkistatu zuen.\nHaiek gaizki bizi, gu ongi\nAmona hiltzailea AIMAR MARTINEZ\nBehin batean, basora joan ziren eta amonarekin topatu ziren. Gero amonak pipi erran zuen eta pistolak su gehiegi bota zuen. Orduan mendia erre zen. Ostean Olaf poliziari deitu zion eta Olaf urtzen ari zen. Orduan amona preso hartu zuten eta inor ez zen eskapatu.\nGoxokien bizitza ZAIRA RICO\nFabrikan egiten dira,\npaperarekin kutxa batean ondo gordetzen dituzte,\nEuskal Herrira ailegatzen dira.\nErosi egiten ditugu,\neta akabo beraien bizitza gure ahoan.\nNire abentura JANIRE LEKUONA\nEgun batean, erreka batean arrain bat ikusi nuen eta harrapatu egin nahi nuen. Arrainaren maskara jarri nintzen eta ez nuen harrapatu. Gero aspertu egin nintzen eta liburu bat hartu eta irakurtzen hasi nintzen. Niri pasatutako gauza berdinak pasatzen ziren ipuinean .\nGeroxeago, erle bat ikusi nuen eta segitzen hasi zitzaidan. Iturri batera ailegatu arte. Bost minutu barru, lore batzuk ikusi nituen eta asko gustatu zitzaizkidan. Orduan nire amarentzako lore polit batzuk hartu nituen.\nArrain Itzalduna JOEL PRENDES\nEgun batean, mutiko bat joan zen arrantzatzera. Eta 5:00 puntuan arrain bat harrapatu zuen. Gero arrantzatu zuen eta bere itzala ikusi zuen. Ondoren beldur handia eman zion eta urera erori zen.\nHegazkin Erorketa JOEL PRENDES\nBehin batean hegazkin bat gaizki lurreratu zen arbola baten gainean eta telefono batekin anbulantziari deitu zion laguntza eskatzeko.\nSoinu arraroak MADDI IRAZOKI\nBehin batean, hegazkin bat Londresera abiatzen zen. Hegazkinaren barruan, gizon bat zegoen maskara batekin mozorrotuta. Gizonak motxila bat zeraman. Hegazkina, hodeien artean zihoala motxila soinu arraroak egiten hasi zen. Jendea izutzen hasi zen. Gizona motxila irekitzen hasi zen eta irrati bat zela erakutsi zuen.\nHezgazki magikoa OLATZ PAGOLA\nBazen behin New Yorkera zioan hegazkin bat. Bat-batean tximista batek hegazkina jo zuen baina….Tximista MAGIKOA zen!!! Orduan, hegazkina magikoa bihurtu zen.\nNew Yorkera iristen ari zirenean hegazkinak orratz etxe baten kontra talka egin zuen.Pisu guzti-guztiak erori egin ziren. Baina hegazkina magikoa zenez ziztu bizian den-dena konpondu zen. Baina denok galdetzen zioten beraien buruei:\n-Nondik etorri izanen da tximista hori???\nEta aingerutxo bat zeruan gordeta zegoen….\nNoria misteriotsua JANIRE DAGERRE\nBazen behin Markos izena zuen eta oso beldurtia zen mutil bat .\nBaxua eta argala zen eta begi urdinak zituen.\nEgun batean Markos noria batera joan zen eta inbestigatzen hasi zen. Sinbolo arraro bat zegoela ikusi zuen eta hari buelta aunitz eman zion. Azkenik sinbolo hori salsa bat zen eta marrazki bat egin zuen.\nLiztorra eta Marigorringoa NAHIA ETXEBERRIA\nEgun batean liztorrak eta marigorringok borroka bat egin zuten. Marigorringok liztorra uretara bota zuen eta gero, liztorraren eztia jan zuen. Eta esan zuen marigorringok:\n-M m m m m ze ona den garaipena !!!!!!\nDarveider miniren txerritxo miragarria. NAIKE ERKIZIA\nLehenengo urtean espazioan, Darveider mini izena zuen mutiko batek txerritxo bat erosi zuen. Bere etxera eraman zuen eta ez ziren ongi eramaten. Beti egunero borrokak egiten hasten ziren. Egun batean borroka batean, Darveider mini txerritxoa hiltzen saiatu zen baina ezin zuen txerritxoa miragarria zelako. Orduan, Darveider mini txerritxoaren ipurdia begiratu zuen soinu arraro bat entzun zuelako. Azkenean txerritxoak puzker bat bota eta denak hil egin zituen eta txerritxoa oso pozik bizi izan zen betirako.\nMamua desagertuta. OIHAN PIKABEA\nDuela milaka urte, mamu batek, bere amatxiren etxeko bidean, feria bat aurkitu zuen. Ferian, ipar-orratz bat eta untxi arrosa bat erosi zituen. Bat-batean, desagertu egin zen mamua eta ez zen gehiago jakin mamu hartaz.\nMomia bat JOKIN IRAZOKI\nAspaldi-aspaldi momia bat bizi zen.Denek esaten zuten burutik gaizki zegoela. Egun batean momiak erlojua eta loro bat harrapatu zuen basoan. Momiak erlojua beretzat hartu zuen eta handikan aurrera ongi bizi izan zen.\nUrrutiko planeta bateko bizilagunak. IORITZ GOIENETXE\nOso planeta polita zen baina udazken batean lainoak agertu ziren eta ez ziren inoiz mugitu, planeta osoa beltz-beltza geratu zen eta bertako biztanleak eguraldia bezala triste geratu ziren. Etsipena jota zirenean , argi itsugarria agertu zen, doinu oso alaiak jotzen zituena. Lainoak hori entzutean dantzatzen hasi ziren eta eguzkiari bidea eman zioten . Hortik aurrera biztanle guztiak kontent eta alai bizitu ziren.\nMikel Amurria MARTXEL MATXIKOTE\nBazen behin Mikel izeneko amurri bat Berako presara etortzen zena. Zoriontsu bizi zen baina zoriontasuna kendu zitzaion ama eta aita hil zitzaizkionean. Hortik aurrera ez zitzaion ezer ona gertatu. Baina egun batean uraren azpi-azpian barita magiko bat harrapatu zuen eta berengana joan zen. Barita magikoa hartu, eta bere aita eta ama berpizteko desioa eskatu zuen. Egun batzuk pasatu eta desioa bete zen\nSagar magikoa SARA ALZUGUREN\nBazen behin, lurrean zegoen sagar bat eta mutiko batek jan egin nahi zuen. Probatu zuen eta txarra zegoen. Ortzadarrera bota zuen. Ortzadarren altxorra iman bat zen eta imanak sagarra erakarri zuen eta aldi berean ortzadarra. Hortik aurrera sagar koloretsu eta magikoa izan zen.\nGaztelu galdua EKAI POMBAR\nBazen behin familia bat Bera izeneko herri batean bizi zena. Egun baten beraien etxean tximista batek hagitz fuerte jo eta etxea hautsi zuen. Jendeak esan zion hortik hurbil gaztelu bat zegoela baina inork ez zekien non zegoen. Orduan familia guztia gazteluaren bila joan ziren eta anaia batek ura edan behar zuen eta iturrian gazteluko mapa zegoen. Mapa hartu eta bere familiari erakutsi zion eta hara joan ziren. Gazteluan pozik bizitu izan ziren betiko eta gaztelua jende guztiak ikusi zuen.\nLabezomorroa JOANES ARIZTIMUÑO\nMikelek labezomorro bat aurkitu nahi zuen bere lagunei erakusteko. Labezomorroa oso zaila zen irabazteko. Orduan Mikelek labezomorroa aurkitu beharrean barita magiko bat aurkitu zuen. Momentu horretan labezomorroa agertzen saiatu zen eta labezomorroa agertu beharrean herensuge bat agertu zen. Herensugeak Mikel jan nahi zuen baina jan behar zuen momentuan herensugea desagertzeko magia egin zuen eta herensugea desagertu zen.\nHistoria aurreko ipuin perfektua IKER ZELAIETA\nMjd jdhfjf hfjfjvn Joxerra. Jkfjs kdsmks Patxi. Jbfhx dhhs shhf jds Saioa. HFHjd jsns jd ch cg j fhaka jfndj fjendj djunjdjud jdhfklahf udnj djn bh hndfhhf.Sjdehdfhfhhkj jdj hdhfd jsk: Jladbdf, Aodfudkg, Dkfjdskjfn ejj hkdhk. Hbshdhjebdnn mmn, kci kdnkf.\nIpuin hau historia aurreko hizkuntzan dago. Oso originala da.\nRaul eta Herensugea AINARA ARANDIA\nRaulek ez zuen inoiz ogitartekorik eramaten jolastordura. Arratsaldean, baso batera joan zen. Segituan gaua zela ohartu zenean soinuak aditzen ziren. Herensuge bat zen eskuan giltza sorta handi batekin. Raul izutu egin zen gure herensuge polit horrekin. Baina herensugea bakarrik sentitzen zenez jolastu nahi zuen. Raul oso pozik herensugearengana joan zen.\nBA HEMENTXE AMAITUKO DA IPUINA, HALA KONTATU ZIDATEN\nEspazioko tristura. JUNE LASARTE\nBazen behin espazio-ontzi batean detektibe argi bat. Martera joan nahi zuen baina triste zegoen familia utzi behar zuelako… Baina tira, saiatu behar zela zion detektibeak. Bestela ez zuen bere ametsa lortuko. Bueno, espazio-ontzia martxan jarri zuen eta Marterantz abiatu zen. Ailegatu eta han txutxeak etengabe ekoizten zituen makina bat ikusi zuen bere parean. Oso kontent jarri zen berari txutxeak asko gustatzen zaizkiolako .\nETA HALA BAZAN ALA EZ BAZAN SAR DADILA KALABAZAN!!!!\nLanpara Magikoa. JEFFERSON FELIX\nAtzo eskolako jaiak ziren eta postu aunitz zeuden. Postu batean lanpara bat zegoen, baina ez zen lanpara normala lanpara magikoa baizik. Zoritxarrez erosi nuen. Hartu eta bertze hiria joan nintzen. Han neskak eta mutilak ez ziren gelditzen dantzatzen. Orduan mutiko bati galdetu nion.\nAzti ero bat SARA GOÑI\nBazen ba, behin urruneko hiri batean lur azpian ibiltzen zen tramankulu bat . Tramankuluak azti ero bat sortu zuen. Egun batean topaketa bat egin genuen eta pozoindu egin gintuzten. Baina bertze azti bat etorri eta azti eroa hil egin zuen. Eta hola, zoriontsu izan ziren betirako-\nBarita magikoa AMAIA PRIETO\nBarita magiko bat menditik zebilen eta bat-batean kanpin denda bat aurkitu zuen eta erran zuen:\nAi ze poza! Lo egingo dut.\nBaina kanpinean sartu zenean linterna bat zegoen eta linternak erran zuen:\nBarita magikoa, linternarekin haserretu zenez , hitz magikoak erran eta kanpin denda desagertarazi zuen.


Ane Etxezarreta Realeko jokalariari harrera egin diote Murumendi eskolan - Goierriko Hitza : Goierriko Hitza\nReala Kopako txapeldun\nAne Etxezarreta Realeko jokalariari harrera egin diote Murumendi eskolan\nEspainiako Erreginaren Kopa irabazi du Realarekin Granadan, Atletico Madril 1-2 mendean hartuta. Etxezarreta Murumendiko ikasle ohia da, eta gaur egun begirale lanak ere egiten ditu bertan. Eskertuta azaldu da egin dioten harrerarengatik, eta haurrei "ametsengatik borroka egiteko" deia egin die.\nAne Etxezarreta Realeko jokalaria, gaur eguerdian, Beasaingo Murumendi eskolan egin dioten harreran. Arg.: Iñaki Gurrutxaga\nAne Etxezarreta Realeko beasaindar futbol jokalariari harrera beroa egin diote gaur eguerdian Beasaingo Murumendi eskolan. Etxezarreta ikastetxeko horretako ikasle ohia da, eta gaur egun, zentroak eskaintzen duen errefortzu programa batean parte hartzen du begirale modura. “Larunbatean bete zen txikitako nire ametsa”, esan du Etxezarretak larunbatean lortutako Espainiako Erreginaren Koparengatik –Atletico Madril 1-2 hartu zuen mendean Realak–, eta mezu argia eman die han bildutako ikasleei: “Amestu, sinistu eta borrokatu”.\nAsteburuko ospakizunen ondoren, gaur goizean jakin du Ane Etxezarretak Rosa amaren ahotik Murumendi harrera egin ziotela. Eguerdia puntu-puntuan zela iritsi da Realeko jokalaria eskolara, eta han dozenaka ikasle eta irakasle zituen zain. Jendea agurtzearekin batera, lehen autografoak sinatzeko eskea egin diote haurrek, eta segidan omenaldi xume bat egin diote. Lore sorta bat jaso ondoren, Karmele Arraiza zuzendariak eskola kirolean ibiltzen zen garaiko argazki bat erakutsi dio, baita Murumendi eskolakoek eskola kirolean erabiltzen duten elastiko bat sinatuarazi ere. Garaiko tutoreekin argazki bat atera ondoren, bukatu da ekitaldia.\nTxikitako eskolan egin dioten harrera “emozioz betetakoa” izan dela adierazi du Etxezarretak, “ezustean” harrapatu duela amaren deiak. Txikitatik “futbolaria eta futbolzalea” izan da beasaindarra, eta “eskola kiroletik oroitzapen oso polita” du. Larunbateko finalean eta ondorenean bizitakoa “inoiz” ez duela ahaztuko nabarmendu du: “Lanarekin eta esfortzuarekin emaitzak iritsi egin dira, eta haurrei ere hori esango nieke, ametsen bat badute horren alde borrokatzeko. Nik larunbatean bete nuen ametsa”.\nAne Etxezarretari harrera


Irekia Eusko Jaurlaritza - Gobierno Vasco :: Azkoitiak bat egin du Etxez etxeko Laguntza Zerbitzuaren erabiltzaileen artean sendagaien erabilera hobetzeko programarekin\nAzkoitiak bat egin du Etxez etxeko Laguntza…\n<img src="https://bideoak2.euskadi.eus/2018/03/22/salud_azkoitia/usuarios_sad_azkoitia_02.jpg" style="max-width:100%" alt="Azkoitiak bat egin du Etxez etxeko Laguntza Zerbitzuaren erabiltzaileen artean sendagaien erabilera hobetzeko programarekin" />\nAzkoitiak bat egin du Etxez etxeko Laguntza Zerbitzuaren erabiltzaileen artean sendagaien erabilera hobetzeko programarekin Iturria: Irekia\n145 euskal udalerri (horietatik 36 Gipuzkoakoak) dira dagoeneko programa horretan parte hartzen dutenak. Helburua da sendagaien erabilera eta tratamenduarekiko atxikipena hobetzea, udalerrietako etxez etxeko laguntza-zerbitzua erabiltzen duten pertsonen artean.\nKalkulatzen da gaitz kronikoak dituzten adinekoen % 50-60ak ez duela tratamendua behar bezala betetzen.\nEusko Jaurlaritzaren farmazia-zuzendari Iñaki Betolazak, Azkoitiko alkate Javier Zubizarretak eta Gipuzkoako Farmazialarien Elkargo Ofizialeko lehendakari Angel Garayk akordio bat sinatu dute gaur goizean Azkoitiko udaletxean, eta, horren bidez, gipuzkoar udalerriak bat egingo du Etxez etxeko Laguntza Zerbitzuaren erabiltzaileen artean sendagaien erabilera hobetzeko programarekin.\nGipuzkoan, 36 udalerri daude programaren barruan, eta 261 farmazia egiaztatu daude lurraldean (guztizkoaren % 91). Euskadin, 145 udalerrik eta 329 farmaziak parte hartzen dute egitasmoan, eta 800 paziente ingururi laguntzen diete.\nMota horretako programak oso garrantzitsuak dira tratamendu farmakologikoen segurtasuna eta eraginkortasuna bermatzeko, pazienteen eta haien senideen mesederako dena. Izan ere, kalkulatzen da gaitz kronikoak dituzten adinekoen % 50-60ak ez diola tratamenduari egokiro jarraitzen.\nHorregatik, Azkoitiak gaur ezarri duen programaren xedea da sendagaiak eskuratzea errazagoa izatea eta tratamendua zuzen betetzen dela ziurtatzea. Halaber, farmaziek etxez etxeko laguntzailea eta/edo zaintzailea eskainiko dute sendagaiak erosi, kontserbatu eta administratzearekin lotutako alderdi guztietarako.\nUdaletako Gizarte Zerbitzuen zuzendaritzak aukeratzen du nork parte hartuko duen, eta erabiltzaileek baimena eman behar dute, programan sartu aurretik. Ondoren, erabiltzaileak farmazia bat hautatzen du, eta elkarrizketa egiten zaio, hartzen dituen sendagaiei eta dituen osasun-arazoei buruzko informazio guztia biltzeko. Hamabost egunez behin edo astean behin, farmazialariak sendagaiak dosi pertsonalizatuetan prestatzen ditu, eta erabiltzaileari eman.\nProgramak dosifikazio-sistema pertsonalizatuak erabiltzen ditu, pazienteak egunaren une bakoitzean hartu behar dituen konprimatuak eta dosia zuzen hartzeko behar den informazioa jasotzeko.\n145 eta 712 farmazia egiaztatu EAEn\nGipuzkoan, behin Azkoitiak bat eginda, programaren barruan 36 udalerri egongo dira guztira, eta 261 farmazia egiaztatu lurraldean (guztizkoaren % 91). Farmazia horietatik, 119k 320 gipuzkoarrentzako sendagaiak prestatzen dituzte. Gipuzkoako lurraldean, egitasmoak 155.000 €-ko aurrekontua dauka 2018rako.\nEuskal Autonomia Erkidegoan, 145 udalerrik bat egin dute jada, eta 712 farmazia daude egiaztatuta; horietatik, 329 farmaziek pazienteak dituzte. Gaur egun, etxez etxeko laguntza-zerbitzuko 800 erabiltzaile baino gehiago baliatzen dira sendagaien erabilera hobetzeko programaz, eta 352.200 €-ko aurrekontua izango du 2018rako.\nAzkoitian, 2018ko martxoak 22


Ordu aldaketa ezbaian jarri du Europar Batasunak, eraginkortasun ezagatik - Aiaraldea.eus\nIzar Mendiguren Cosgaya 2018-10-24 07:19 Jendartea Aiaraldea\nEbazpen legegilea aurkeztuko dute Europako Batasunean ordu aldaketa egin edo ez erabakitzeko. Energia aurrezteko eraginkortasuna kolokan jarri dute.\n2:00etan 3:00ak izango dira. / Flickr | Ikusi handiago | Argazki originala\nLarunbat honetan, urriaren 27an, aldatu behar da ordularia: 2:00etan 3:00ak izango dira. Europako Batzordeak, ordea, baztertzeko eskaera egin du: energia aurrezteko planteamendua izanik, goizean aurrezten dena gauean xahutzen dela argudiatuta. Neurriaren eraginkortasuna ezbaian jarri dute, beraz.\nIzan ere, 28 herrialdetan egin zuten kontsulta udan, uztailaren 4tik 16ra. Guztira 4.6 milioi pertsonak hartu zuen parte, eta %84 azaldu zen ordua aldatzearen kontra. Martxoan eta urrian izaten dira gaur-gaurkoz ordu aldaketak, eta %76k negatiboki baloratu zuen esperientzia. Udako ordutegia I. Mundu Gerran ezarri zen, energia gutxi zegoela eta.\nLege aldaketa, bidean\nLegea aldatzeko bidea, ordea, ez da berehalakoa izango. Alexander Winterstein Europako Batzordeko bozeramailearen hitzetan, ez dago proposamena aurkezteko data zehatzik. "Ez da egun batetik besterako prozesua izango", zehaztu du. Hain zuzen, Europako Legebiltzarrean eztabaidatu beharko dute egungo araudia, proposamen legegilea osatu eta gero. Bien bitartean, ordulari guztiak atzeratuko dira Europako Batasuneko 28 herrialdeetan.


Programación de lujo en Kultur Leioa Luxuzko programazioa | Kultur Leioa\nLuxuzko programazioa Kultur Leioan\nKultur Leioak datozen hilabeteetana, egitarau askotarikoa eta kalitatezkoa aurkeztu du, estreinaldi eta antzezlan benetan azpimarragarriekin eta Estatuko nahiz nazioarteko artista garrantzitsuekin. Luxuzko egitaraua Leioako herritarrentzat eta inguruko herrietako biztanleentzat, izan ere, programazioa gero eta ezagunagoa eta estimatuagoa da. Kultur Leioak, datozen hilabeteetan, 23 ikuskizun eta 25 funtzio eskainiko ditu guztira: bost musikaren alorrekoak izango dira, bi formatu txikiko kontzertuak, lau antzerki-lan eta beste lau nagusientzako dantza-ikuskizunak izango dira; haurrentzako saio bi egingo dira, eta umeei zuzenduriko sei musika, dantza, txotxongilo eta antzerki ikuskizun, bai eta zine, lehiaketa eta jarduerak ere Leioako Gaztegunea Aterpean, auzoko ikasgeletan egingo diren jarduerak ahaztu gabe.\nJarduera horietatik guztietatik antzerkia nabarmenduko dugu, izan ere, adin guztietarako lan interesgarri eta askotarikoak egongo dira. Denboraldiari hasiera emateko, irailaren 30ean (20:30ean, Auditoriumean), David Mameten “Razas” izeneko lan probokatzaileaz gozatu ahal izango dugu (TalyCual producciones), Toni Cantó aktorea lanaren buru izango dela. Urriaren 16an, “Pinocchio” ipuin klasikoaren egokitzapen musikala izango da, familia guztiari zuzendua. Azaroaren 4an (20:30ean, Auditoriumean), Tanttaka euskal konpainiak “No me hagas daño” lana aurkeztuko digu, emakumeenganako indarkeria jorratzen duen lana. Azaroaren 6an, berriz, arratsaldeko 18:00etan, Auditoriumean, txikiek “Zoo” (Yllana) lanaz gozatu ahal izango dute familian, gizakiaren eta naturaren arteko betiereko gatazkaren gaineko ikuspegi komikoa eskaintzen duen lana. Abenduaren 16an (20:30ean, Auditoriumean), Gaitzerdi Teatro konpainiak “Rojo al agua” lana estreinatuko du Kultur Leioan, pertsonen barnealdera eramango gaituen lana. Musika Kultur Leioako beste protagonista handienetako bat izango da. XXII. Musika Denboraldiak 4 kontzertu bikain hurbilduko dizkigu, “Musika arimarekin” zikloaren barruan (21:00etan, Auditoriumean). Aurten, nortasun handiko eta musika estilo oso zainduko banda eta autoreen alde egin da.\nUrriaren 7an, Zenet datorkigu bisitan Madriletik. Artista malagar honek jendea limurtzeko botere handia eta talentu naturala dauka, eta bolerotik eta tangotik jazzera eta swingeraino doan estilo-nahasketa hurbilduko digu, flamenkotik pasatuz. Urriaren 21ean, Mira Awad abeslari eta kantautore palestinarrak “All my faces” lan berria aurkeztuko digu. Noarekin sarritan elkarlanean dabilen emakume polifazetiko honek mezuz eta sentimenduz beteriko ahots pertsonala hurbilaraziko digu. Azaroaren 11n, Kroke & La Musgaña taldearen txanda izango da. Polonia eta Gaztela eta Leongo taldeak dira hurrenez hurren, zeintzuek talentua bat egitea erabaki duten, euren herriko soinuak azalarazteko.\nAzkenik, azaroaren 25ean, OqueStrada taldeak emango dio amaiera denboraldiari. Talde honek Portugaleko zapore eta usain guztia dakarkigu “Tasca Beat, The Portuguese dream” diskoan, Lisboako zein hiri inguruko soinu tradizionalarekin. Gainera, formatu txikiko blues kontzertu bi ikusi ahal izango ditugu (22:00etan, Ambigún). Urriaren 14an, “Bluenights” dator berriro ere. Bertan, Travellin’ Brothers berriro elkartuko dira gonbidatu berri bati laguntzeko; kasu honetan, Santiago Campillo gitarra-jotzaile eta M-Claneko taldekide ohiari. Azaroaren 18an, Suzette Moncrief New Yorkeko abeslariak Chicagoko bluesaren energia guztia ekarriko digu, ziur asko, jendearekin bat egingo duen ikuskizun batekin. Dantzari dagokionez, Dantza… eszenara zikloak hainbat lan ekarriko ditu Kultur Leioara. Urriaren 2an (19:00etan, Auditoriumean), “En attendant l’inattendue” (Nats Nus) lanak denboraren joanaz hausnarraraziko digu, maitasun istorio baten bitartez; urriaren 20an (20:00etan, Auditoriumean), Noemí Viana & Jesús Rubioren “Menú del día” ikusi ahal izango dugu; azaroaren 24an, (20:00etan, Auditoriumean), Natxo Montero_Danzak “Carni di prima qualitá” antzeztuko du, eta, bertan, bizitzan gertatzen diren une horietaz berba egingo digu, hau da, desiratzen zein desiratzen ez diren une horietaz; abenduaren 18an (19:00etan, Auditoriumean), Dantzaz Konpainiak “Mintzo” aurkeztuko du, norbanakoen arteko elkar aditzeari buruzko poema.\nHalaber, txikienei eta familia osoari zuzenduriko ziklo bi nabarmendu nahi ditugu:\nAzaroaren 19-20an (12:30ean/18:00etan, Ambigún), familiako txikienek antzerkia ezagutu ahal izango dute Haurtxoentzako IV. Antzerki Zikloan, Marisa Amorren “Paisajes” eta Teatro Paraísoren “Kaleidoskopio” lanekin. Abenduaren 26tik 30era (18:00etan, Auditoriumean), Gabonetan Antzerkira-Gabonetako Arte Eszenikoen XVI. Erakustaldia zikloan, txikienei diziplinen askotariko hautaketa bat hurbilduko zaie, txotxongiloetatik hasi eta multimedia eta dantzaraino.\nAbenduaren 26an, Espejo Negrok “El fantástico mundo de Jonás el espermatozoide” lan barregarria aurkeztuko du; hilaren 27an, Logela Multimediak “Anaki” aurkeztuko du; hilaren 28an, Bambalinak “Kraft” aurkeztuko digu, aktore antzerkia eta paperezko txotxongiloak, eszenaratze original eta ezberdin batean; 29an, Gorakadak “Printzea eta ahatea” aurkeztuko du, mahaiko txotxongiloekin; eta, hilaren 30ean, Roberto García Alonsok sortaldeko estetika duen “Zing Zing” dantza-ikuskizuna aurkeztuko du.\nKATEGORIAK: Albisteak, Bloga Etiketak: Antzerkia, Zinea, Dantza, danza, Egitaraua, Estreinaldiak, Estrenos, Kultur, Leioa, Musika, Musika, Programación, Antzerkia, Zinea\t2011, irailak 26 Iruzkinik ez


BIDEO EDIZIORAKO GIDA by LAURO IKASTOLA - Plastika - issuu\nPLASTIKAKO MINTEGIA — DBH LAURO IKASTOLA\nPINNACLE STUDIO BIDEO EDIZIORAKO GIDA AZKARRA\nLAURO IKASTOLA Loiu – Bilbao http://www.lauro.org/\nPinnacle Studio BIDEO EDIZIOA era digitalean egiteko baliabide informatikoa da. Programak hiru atal nagusi ditu: 1.\nCAPTURA: kamaratik irudiak zuzenean ordenagailuko disko-gogorrean sartzeko.\nEDIZIOA: proiektua muntatzeko gidoiaren arabera.\nHACER VIDEO: proiektuaren artxiboa sortzeko.\nCAPTURA Atal hau guk aurretik grabatutako irudi eta soinua, gure ordenagailuan gordetzeko da. 1.\nKamara eta Ordenagailua lotzen dituen kable Fireware-a jarri, i-Link ere deitua\n2. ondoren kamara VCR posizioan jarri. Horrela, Studio programatik kamera kontrolatu dezakegu (PLAY, atzera edo aurrera joateko aukera dugu).\n3. Behin gorde nahi dugun zatia aurre-ikusita eta aukeratuta daukagunean, Empezar captura sakatu behar da. (Irudien kalitatea ez murrizteko, GrabaciĂłn DV -calidad Totalâ€“ botoia sakatu behar da )\n4. Empezar Captura sakatzen dugunean NON gorde nahi dugun galdetuko digu. Mis Documentosen / MIS VIDEOS / carpetan sartzea gomendatzen da. Hor bertan beste 4 azpi-karpeta egitea gomendatzen da.\nCAPTURAS (gorde nahi ditugun bideo zati guztiak hor egon beharko lirateke)\nPROYECTO ( guk egindako behin-behineko muntaia gordetzeko)\nEDITADOS ( pelikula osatuta eta artxiboa .mpg edo .avi formatuan gordetzeko\nMATERIAL (muntaian jarri nahi ditugun argazkiak, testuak, musika artxiboak, ... Hor eskuragarri izateko)\nDena eginda dagoenean EMPEZAR CAPTURA eman eta eteteko DETENER CAPTURA. 5. CONFIGURACIÓN atalean sartzen bagara, eta ondoren Fuente de Capturan , irudiak PAL sisteman grabatuko direla ikusiko dugu. Eta programak berak, gure grabaketak, automatikoki (plano aldaketen arabera) zatikatuko ditu, guk hobeto sailkatzeko.\nEDIZIOA Programak gure grabaketak zatitu egiten ditu diapositiba ezberdinetan. Captura Zati bakoitza hartu eta arratoiarekin beheko lerro horizontalera mugitu dezakegu eta horrela gure gidoiaren arabera irudi sekuentziak ordenatuko ditugu.\nSartu ditugun bideo zati guztiak era ezberdinetan izendatuko ditugu eta horrela grabaketa-saio ezberdinen zerrendan erraz identifikatuko ditugu. (ikus irudia)\nEzkerreko alboan, ikono ezberdinez osatutako atal ezberdinak daude\n1. MOSTRAR VIDEOS: hor sartu ditugun zati guztien zerenda aurkituko dugu.\n2. MOSTRAR TRANSICIONES: atal honetan gure bideoen sekuentzien arteko aldaketa ezberdinak aurkituko ditugu. Zerrenda zabaltzen badugu hainbat gaitako â€œaldaketa edo transizio aurkituko ditugu.\n3. MOSTRAR TITULO: hemen tipografia ezberdinetako titulo eginak aurkituko ditugu. Haien gainean birritan klikatuz gero testua, itxura, hondoa...e.a, aldatu ahal izango ditugu.\n4. MOSTRAR FOTOS: gune honetan MATERIAL karpetan gorde ditugun argazkiak aurkituko ditugu. Hauek aukeratu eta â€œproyectoâ€? lerrora eramanez gure filmean sartuko ditugu.\n5. MOSTRAR ARCHIVOS DE AUDIO: hemen guk aldez aurretik sartu ditugun musika artxiboak ikusiko ditugu. Gomendatzen da .mp3 fromatuan egotea.\nFILMEAREN MUNTAKETA PROZESUA Irudian ikusi dezakegunez, muntatzeko proiektuak 5 lerro edo PISTA izango ditu, hauek pelikularen osagai ezberdinak jartzeko erabiliko ditugu. 1.\nPISTA DE VIDEOS: sekuentziak aukeratuz eta lerro horretan kokatuz automatikoki sartuko dira gure proiektuan. Behin hor daudenean orden ezberdin batean koka ditzakegu, zati bakoitza ere moztuz edo/eta soinua volumena aldatu. Hau Micrófono lerroan, soinu lerroaren gainean sakatuz lortuko dugu.\nPISTA DE SOBREIMPRESION: bigarren lerro honetan, irudi nagusiari beste irudi bat gainjarri nahi diogunean, hau da sekuentzia nagusiari plano aldaketa bat nahi diogunean sartu lerro honetaz baliatuko gara.\nPISTA DE TITULO: guk egindako subtituloak, edo/eta tituloak, logoen gainjarketa (mosca), izenen zerrendak jarri ahal ditugu.\nPISTA DE EFECTOS DE SONIDO: soinu bereziak jartzeko erabiltzen da lerro hau.\nPISTA DE MÚSICA: filmeari musika jarri nahi badiogu lerro honetara arrastratu behar dugu erabakitako abestia. Bolumena ere aldatu daiteke, lerro urdina mugituz.\nTRANSIZIOAK TARTEKATU Sartzen ditugun bideo zati guztien artean transizio edo aldaketa batzuk jarri ahal ditugu. Horretarako Mostrar Transiciones-era joan, aukeratu aproposena eta arrastratu, justu bi bideoen artera, horrela haien arteko aldaketa bigunduko dugu.\nCAJA DE HERRAMIENTAS: maletinak dituen baliabide tresnak hauek dira. 1.\nMODIFICAR PROPIEDADES: aukeratutako argazkiari ZOOMa egin diezaiokegu, aldiz, sekuentzia bat aukeratuz gero, bere luzeera aldatu dezakegu.\nGRABAR FOTOGRAMA: (eskutxoa diapositibarekin) gune honetan guk filmatutako fotograma zehatz baten argazkia sortu dezakegu.\nEDITAR SOBREIMPRESION: tresna honekin filmean “mosca” edo beste argazki bat gainjarri dezakegu. Teleberrian bezala.\nAÑADIR EFECTOS: Pelikulari aldaketa ezberdinak egin ahal zaizkio. Hainbat aurkituko ditugu. Besteak beste: Efectos de tiempo, efectos de color, ...e.a.\nEFEKTUAK GEHITU (añadir efectos a un video) Atal honetan programak hainbat aukera eskura jartzen dizkigu gure filmearen itxura aldatzeko, besteak beste Kolorea aldatzea, “Kamera Azkarreko” efektua, ... e.a handi bat. Soinu atalean ere beste hainbeste aurkitu ditzakegu, soinu kalitatea hobetzeko, inguruko zarata moteltzeko...e.a.\nSOINU ATALA Soinu efektuak, gehitu daitezke atal honetan, Baita ere, gure proiektuetan VOZ en OFF delakoa sartu nahi badiogu.\nSOINUARI BOLUMEN ALDAKETA Soinu, zarata eta Musikari, leku zehatzetan ere bolumena aldatu diezaiokegu. Soinu marra horizontalean jartzen bagara, behin klikatuz gero sortutako puntu hori gora edo bera mugitu genezake bolumen efektua aldatuz. Oso baliogarria izango da bi soinu pista aldiberean entzun nahi baditugu.\nDVD MENU BAT SORTU Egin dugun proiektuak, atal ezberdinak baditu, Pinnaclek, DVD menu bat egiten lagunduko digu. Horretarako, aurre-diseinatutako menu bat aukeratu eta proiektu lerrora eramanez filmean ditugun zati guztiekin menu bat sortuko du. Guk gero aldatu genezake gure gustuaren arabera..\n3 BIDEOA SORTU\nBIDEOA SORTU Guk egindako proiektuak ARTXIBO informatiko bat izan behar du. Horretarako eta ohikoena .MPEG artxibo bat sortzea da DVD aparailu guztietan ikusi ahal izateko (DVD COMPATIBLE). Beste aukera ezaguna .AVI delakoa izango da. Kalitate handiko proiektua eta ESTANDARRENA .mpeg da. Artxibo hau oso malgua izango da beste formatoetan aldatzeko. Behin kalitatea aukeratzen dugunean â€œcrear archivo MPEGâ€?-ri sakatu behar zaio. Eta hor guk sortutako carpeta berezian sortuko da artxibo hori.\nHainbat programa daude gure bideoak internetera YouTube-ra edo halako weborrialdetara “igotzeko” besteak beste SUPER (dohainik eta oso erreza .mov –era ere aldatzekobalioko digu).\nInformazio gehigarria: â€˘\nOHARRAK IDAZTEKO: __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________ __________________________________________________________________\nBIDEO EDIZIORAKO GIDA\nZure filmak Pinnacle Studio programarekin editatzeko gida azkarra.


Europako burtsak, ezkor Fedek egindako adierazpenen aurrean – Ekonomiaren KZ\nTonu negatiboa nagusi da Europako parketetan, Erreserba Federalak atzo, iragarpen guztien aurka, uste baino azkarrago igo daitezkeela parke-motak adierazi ostean. Horrela, Europako burtsek jaitsierekin estreinatu dute saioa. Zehazki, Ibex 35 indizeak % 0,23 egin du behera.\nSelektiboaren barruan, igoera handienak Aenak eta IAGk izan dituzte, % 1,8 eta % 1,5, hurrenez hurren, bai eta bankuek ere. Horiek guztiek % 1 inguruko gorakada izan dute. Txarrena Cellnexek ( % 1,3) eta Siemens Gamesak eta Accionak ( % 1,4 inguru) eraman dute.\nAsiako burtsek ere behera egin dute, eta Nikkeik % 1 baino gehiago galdu du. S & P500eko etorkizunak % 0,4 galdu du atzo negatiboan itxi ostean.\nDolarrak 15 hilabetetan izan du eguneko irabazirik handiena, eta 10 urterako bonuen etekinak martxoaren hasieratik izandako igoerarik handiena izan du.\nFEDen “puntuen grafiko” berriaren arabera, FOMCeko kideen erdibitzaileak FEDen bi tipo-igoera aurreikusten ditu 2023an, eta martxoan bat ere ez, atzoko bileran belatzen ezustekoa izan zen “, esan dio Ray Attrill NABeko dibisen estrategia buruak Reutersi.\nErreserba Federalaren aurreikuspenek, puntuen grafikoek, erakutsi zuten 18 pertsonetatik 13k tasen igoera bat ikusten zutela 2023an, eta soilik seik lehenago; zazpik, berriz, lehen mugimendua iragarri zuten 2022an.\nGrafikoak konpromisoak ez diren arren eta tipoak aurreikusteko historia eskasa duten arren, bat-bateko aldaketa shock bat izan zen. Erreserba Federalak gatza bota zuen zaurian; izan ere, orain aktiboen erosketak murrizteko aukera aztertzen ari da, eta pandemiaren arriskua murriztu du, txertaketan izandako aurrerapenengatik.\nJPMorganeko analistek adierazi dutenez, Jerome Powell presidentea ez zen hain oldarkorra izan prentsaurrekoan. “Badirudi berriz irekitzerako bidean izan den aurrerabide azkarrenak eta inflazioaren ezustekoek FOMCeko belatz batzuk agerian utzi dituztela, baina susmoa dugu lidergoa zeroan ainguratuta dagoela nagusiki, edo igoera bat egon dela 2023an”, esan dute ohar batean. “2023an aireratzeko zain gaude, datorren urtearen hasieran tapering batekin”.\nGaur, Espainiako merkatuan, Altxorrak Estatuaren bonuetan eta obligazioetan 6.000 milioi euro jartzea espero du. Eta Telefonicako, Cellnexeko eta Euskateleko akziodunek dibidendua ordaintzen dute. Espainiako operadorearen kasuan, gaur egun kupoia eskudirutan ordaintzen diete konpainiak martxan duen scrip dividend delakoaren barruan aukera hori aukeratu zuten akziodunei.\nDibisen merkatuan, euroa bost asteko minimoetan mantentzen da, 1,1990 dolarretan, 1,1990 dolarren ostean, gauean % 1,1 galdu ostean, 2020ko martxotik izandako beherakadarik handiena. Dolarra ere 110,69 yenera igo da eta badirudi 110,96ko 2021eko maximoa probatuko duela.\nBonuen eta dolarraren etekinen igoerak kolpe bikoitza eman dio urreari, 1.821 dolarrera jaitsi baita ontza, gauean % 2,5 jaitsi ostean.\nPetrolioaren prezioek, ordea, hobera egin dute, mundu osoan eskari handiagoa eta eskaintza mugatua espero delako, Brent 2019ko apiriletik bere maximoa lortuz, dolarraren igoera handiaren ondorioz, mozkinak eta haizeak kontra hartu baino lehen.\nBrent upelak % 1 egin du behera (73,57 dolar), eta AEBetako petrolio gordinak % 1 galdu du (71,41 dolar).\n← Arabak % 40 baino gehiago handitu du bere diru-bilketa\nFedek interes-tasak mantentzen ditu, baina inflazioaren menpe →


2011 | Bilbao International\nEl turismo genera en Bilbao en 2011 un impacto económico superior a los 200 millones de euros\nBilbok balantze turistiko paregabearekin eta 200 milioi eurotik gorako eragin ekonomikoarekin itxi du 2011. Bizkaiko hiriburuak iaz 726.000 bisitari hartu zituen guztira, hau da, 2010ean baino %6,09 gehiago. Aipatzekoa da ehuneko hori mundu-mailako batez besteko hazkuntza baino 1,7 puntu altuagoa dela, Turismoaren Munduko Erakundeak 2011rako %4,4ko hazkuntza aurreikusten baitzuen. Gehiago irakurri\nBilbao, sede del Foro European Cities Marketing 2011\nAzaroaren 17tik 19ra bitartean Bilbok antolatuko du European Cities Marketing-eko “udazkeneko gailurra”, Bizkaiko hiriburuan hiri-turismoarekin eta kongresu eta bileren industriarekin lotutako 150etik gora profesional bilduko dituena. European Cities Marketing ezagutzak eta jardunbide onak trukatzeko sare bat da, eta bertan kontinenteko 32 herrialdetako 120 hirik parte hartzen dute, horien artean Bilbo, bai eta Paris, Berlin, Amsterdam, Kopenhage, Stockholm, Atenas, Dublin, Erroma edo Madril bezalako hiriburuak ere. Gehiago irakurri\nUn verano turístico excepcional para Bilbao\nBilboko turismoaren sektorea bikain aritu da uda honetan, bisitari-kopuruak % 6,87 egin baitu gora 2010. urtearekin alderatuta. Bizkaiko hiriburuak 151.089 turista izan ditu guztira uztailean eta abuztuan; horietatik 87.283 Estatukoak izan dira, eta 63.806 atzerrikoak. Datu horrek agerian ipintzen du Bilbok helmuga turistiko gisa duen potentzial eta erakargarritasun guztia, eta are gehiago aisialdiaren eta bidaien sektorean eragin berezia duen krisialdi-testuinguru honetan. Gehiago irakurri\nMilio erdi baino pertsona gehiagok hartu dute parte Aste Nagusia honetan\n2011ko Aste Nagusia azken hamarkada honetako jendetsuena izan da, Bilboko Udaleko Jaietako Sailak egin duen balantzearen arabera. Miloi erdi pertsona ibili dira jai hauetan, 2010 urtean baino %21 baino gehiago. Kopuru hau gune itxietara joandako jendea bakarrik jasotzen du. Gehiago irakurri\nAste Nagusi hau inoiz baino integratzaileagoa agertzen zaigu. ‘Denok berdin, Denok ezberdin’ lelopean, urteko aste luzeenak gustu, adin eta baldintza guztietara moldatutako ekintza ugari eskainiko ditu. Gehiago irakurri


Elkano Fundazioa – Nahia Zubeldiak Nekatoeneako idazketa egonaldia hasi du\nNahia Zubeldia sortzaile, musikari eta itzultzaile ziburutarra hilabetez egongo da Hendaiako Abbadia Eremuko Nekatoenean, 2020ko azaroaren 23tik abenduaren 23ra, Euskal Kultur Erakundeak, CPIE Euskal Itsasbazterrak, Euskal Idazleen Elkarteak eta Elkano Fundazioak maiatzean zabaldu zuten deialdiaren irabazlea izanik. Juan Sebastian Elkanoren larruan sartuz, olerki bilduma bat landuko du itsasketaz, euskaldunon jakin minaz, mundu ezezagunen bila joatearen tiraz eta itsasoaren aurpegi guziez: "ene ametsen ama eta sormenaren bazka izanik ere, bisaia ilunagoak ere baititu itsasoak. Azken urteetan, esperantzaz bete jende anitzen hilobi bilakatu da, eta uretan arrain bezainbat zikin dabil… […] Paradoxa horietan eman nahi nuke arreta, ahal bezainbat ikuspuntutik so eginez".\nHorrela, hamargarren urtez jarraian, euskal idazle batek parte hartuko du Euskal kultur erakundeak, CPIE Euskal Itsasbazterra, Euskal Idazleen Elkarteak proposatzen duten euskarazko literatura sorkuntza egonaldian. Ekimen honen bidez, euskal literatura sorkuntza sustengatu nahi da eta irabazleari argitaratuko den idazketa lan batentzat behar dituen ahalak eskaini leku abantailatu batean. Literatura sorkuntza egonaldi horren hamargarren urtemuga Juan Sebastian Elkanoren munduko lehen itzuliaren 500 urtemugarekin bat egin du eta, horren harira, Elkano 500 Fundazioak ere ekimenarekin bat egin du.\nLiteratur proposamen desberdinak eta kalitate handikoak aurkeztu ziren deialdira; egitura bakoitzeko ordezkari batekin osatutako epaimahaiak ez zuen hautua erraza izan baina egonaldia eta horrekin batera doan dirulaguntza Nahia Zubeldia sortzaileari ematea erabaki zuen azkenean. 37 urteko ziburutar hau aspalditik dabil testuak idazten eta musika sortzen, besteren artean Unama eta Lumi taldeetan. Idazketa beti izan du ondoan, bere eskola ibilbidea lekuko: Bordelen Hizkuntza Zientzien lizentziatura lortu ondotik, Itzulpengintza eta Interpretazioan lizentziatu zen, UPV/EHUn.


Lankidetza-hitzarmena Ausolan Fundazioarekin | Emaktiva\nLankidetza-hitzarmena Ausolan Fundazioarekin\nEDE Fundazioa Enplegu Inklusiboak eta Ausolan Fundazioak (Ausolan Taldeak sortutako irabazi-asmorik gabeko erakundea) lankidetza-hitzarmen bat sinatu berri dugu, gure misioak bateratzen dituena, eta hemendik aurrera elkarlanean arituko garen apustu partekatuak bateratzen dituena. Gure lankidetzak hauen aldeko apustua egingo du: egoera ahulean dauden emakumeak gizartean eta ekonomian integratzea, emakumeen eta gizonen berdintasuna sustatzea eta Garapen Iraunkorrerako Helburuak (GJH) lortzea.\nAusolan Fundazioaren xedea da talde ahulek elikadura osasuntsua, nahikoa eta iraunkorra izateko aukerak bermatzea, familietan ohitura eta ingurune osasungarrietan heztea sustatuz, eta, halaber, enplegu duina lortzeko emakumearen trebakuntza tekniko eta profesionala bultzatzea.\nElkarlan honen bidez, gizarte bidezkoagoa, solidarioagoa eta berdintasunezkoagoa garatu nahi da, Emaktiva Programaren eta EDE Fundazioaren Enplegu Inklusiboaren Ardatzean garatzen diren gizarteratzeko eta laneratzeko gainerako programen baitan.\nHona hemen hitzarmenean zehaztu diren lankidetza moduetako batzuk:\nEmaktiva programako emakumeen parte-hartzea bultzatzea Ausolan Taldearen hautaketa-prozesu irekietan.\nAusolan Fundazioaren eta EDE Fundazioaren Enplegu Integratzailearen Ardatzaren arteko ekintzak enpresa laguntzaileen artean eta Mondragon Taldeko enpresen artean konektatzea eta zabaltzea.\nEzagutza eta egiten jakitea partekatzea, parte hartzen duten emakumeek lana lortzeko baldintzak hobe ditzaten.\nEmaktiva programatik oso pozik gaude elkarte honekin, eta akordio honek Emaktivako emakumeentzako aukerak sortzea espero dugu.\nEskerrik asko Ausolan Fundazioa!


"Topikoek beren eragintxoa dute talde bakoitzaren inkontziente kolektiboan"\nAltzan jaioa 1948an. Hogeita lau urtez idazle profesional moduan aritu zen Irigoien, Elkar argitaletxearen bitartez. 2013an, osasun arazoak zirela-eta –esklerosia du– erretiroa hartu zuen. Jarduna gutxitu arren, baina, idazten jarraitzen du. Horren froga dugu bere hamabosgarren eleberria: Derbia umorezko kontakizuna, futbolaren munduan girotua. Reala eta Athletic, Athletic eta Reala. Hainbeste erokeria egin ditzakegu talde kuttunaren izenean!\nGorka Azkarate @gazkarate | Jon Torner Zabala @jtorner\nJoan Mari Irigoien, Altzan, 2015ean.Juan Carlos Ruiz\nFutbolzale bikote bi dira eleberriko protagonistak. Realaren aldekoak dira Txefe Biain eta Klara Idarreta. Athleticen aldekoak, berriz, Genoveva Aizpurua eta Telmo Uriona. Donostiako Kross auzoko plaza berean bizi dira, baina ezin dute elkar ikusi, kolore batzuekiko sentimendu bortitzek itsututa. Futbolari lotutako sentimendu sarri ero horiez galdetu diogu Irigoieni, baita bere sorkuntzaz ere. E-postaz bidali dizkigu erantzunak.\nEzkerreko intelektual edota eragile zenbaitek futbola kritikatu izan dute, herriaren opioa delakoan.\nFutbola opioa baldin bada, zer ez ote dira Botere Gorenari darizkion boterekeria guztiak: tratu txarrak, torturak, gerra geroz eta deuseztatzaileagoak...\nBeti dago gerraren bat piztuta munduko bazterren batean, eta euskal armagintza-industria lehen mailako hornitzailea da gerra horiek elikatzeko. Bereziki kezkatzen zaituen gaia da armagintzarena, sarritan adierazi izan duzunez. Arma, tiro, bammm! edo Pistolak eta epistolak lanak dira lekuko.\nNazka ematen didate armek… nahiz eta, neska bat bortxatzen ari den matxista zikin baten kasuan, gustura hartuko nukeen… baita tanke bat bera ere… eta bammm! eta bammm! Nazka ematen didate, halaber, gerren kontura negozioak egiten dituzten arma-saltzaileek: Espainiako erregeaz gain, Euskal Herrian ere baditugu aleka batzuk.\nGizartea noraezean doala esatea gehiegikeria al da?\nGure (?) munduan, herri aberatsetako boteretsuak ditugu jaun eta jabe, diru zikinaren izenean mota bateko eta besteko gerrak asmatzen dituztenak. Nagusi diren heinean, gainera, beraiek nahi dituzten bideetatik garamatzate: galbidean jartzen gaituzte, beraz.\nZure lanetan gai sakon eta transzendentalak aukeratzen dituzun arren, sekula ez da umorerik falta!\nEta, hala ere, umorerik gabeko bizitza ezin izan daiteke ez sakona, ez transzendentala, nik uste.\nUmore zirikatzailea barra-barra Derdia-n. Joseba Etxeberria afera al da, liburuan gertatzen den moduan, azken urteotan errealzale eta athleticzaleen artean izan den ika-mika iturri nagusia?\nNik baietz esango nuke. Deigarriena behintzat bai.\nLiburuan, futbolak bezainbesteko presentzia du ia sinismenak. Fedea eta futbol talde batekiko atxikimendua… oso lotuak ikusten al dituzu?\nGauza bera dira funtsean, nik hala uste. Atxikimendu horrek, izan ere, gure amets aseezinei erantzuten die, era batean edo bestean. Aspaldiko berria da Betiseko jarraitzaile sutsu batek bere errautsak bota zituela globo txuri-berde batetik, atera hortik kontuak…\n[Hain justu, Sevillako taldeak, beste hainbat klubek bezala, jarraitzaileen errautsak gordetzeko nitxoak ditu bere estadioan]\nEleberrian irakurri dugu, Telmo Urionaren ahotik oker ez bagaude, Athletic zentroan dagoela eta Erreala bazterrean.\nErrealzaleen gutxiagotasun konplexua ere aipatzen da… Topiko hutsak al dira?\nTopikoak dira, baina ez eraginik gabekoak, sinetsia bainago horrelako kontuek beren eragintxoa dutela, talde bakoitzaren inkontziente kolektiboan. Esan nahi dizudana da aldetxoa dagoela, bai, Bilbon jaiotzetik Donostian jaiotzera, alderantziz ere bai: bakoitzak bere astoari arre.\nTxefe Bianek, bestalde, “ohorea eta harrotasuna” aipatzen ditu Realaz mintzo denean. Futbolzaleek maiz haizatzen dituzte horiek, baita neurriz kanpo demostratu ere batzuetan. Zenbait jenderen ustez erabat absurdua da futbol talde batekiko atxikimendu estu-estu hori, ulertezina erabat...\nBizpahiru kontutxo esango dizkizuet. Umetan, kirol batzuk praktikatzen ditugu, gugan –oroimenean eta buru-bihotzetan, nagusiki– arrasto sakon bezain ezabagaitzak uzten dizkigutenak; seinale edo oroitzapen horiek, berriz, kanta edo himno batzuen forma har dezakete, edo kolore batzuen baitan proiekta genitzake, edo kontakizun epiko batzuen formapean hedatu, zeintzuk familietan edo auzoetan belaunez belaun transmititzen zaizkigun, tribu batekiko identitatea eta pertenentzia ziurtatuz, bide batez. Kirola, bestalde, lehia da funtsean, Garaipen Jainkoa jomuga duena, halako moldez, non Garaipen Jainkoa bere egiten duenak berarekin baitu jainkozko Ohorearen Kopa Ahalguztidunetik edateko pribilegioa, jarraitzailerik xaloena ere super-heroi bihur dezakeena, txalo eta alabantza guztien jopuntu.\nEz genuke inozoak izan behar, kirolen su artifizal horien azpian –irabazitako kopen eta txapelen azpian, alegia–, beti azaltzen baitira sentimendu ustez laudagarriok lohitzen eta zikintzen dituzten faktoreak: alde batetik, arau-hausteak ditugu –nik, futbolaren esparrura mugatuz, ukonkadak eta oin- eta orpo-zapalketak txartel gorriarekin zigortuko nituzke–, bestetik, dirua, ustelkeria gehienen iturria dena.\nZer iritzi dudan kolore batzuenganako maitasunaz? Bada, haserre bizian eta sutan jarri beharrean halako gehiegikeria baten aurka, irri errukitsu batez erantzungo diot galderari, nobelako protagonistak —Klara eta Txefe, Geno eta Telmo— aintzakotzat hartuz behingoz. Nor senti daiteke, izan ere, gure mundu honetan inor baino gehiago, jakin badakigunean horizontalak berdinduko dituela gizakion amets guztiok...?\n“Ez deitu horri matxismoa, baizik eta ob-jek-ti-bi-ta-te-a!”, dio Telmok, emakumeen futbolaz mintzo. Zein egoeratan ikusten duzu emakumezkoen futbola?\nNi guztiz nago nesken eta emakumeen alde, edozein kiroletan parte har dezaten, amateur gisa ez ezik, profesional gisa ere. Pentsatzea, hala ere, emakume futbolariek beren helburua gauetik egunera gauzatuko dutela –emakumezkoek gizonezkoek adina diru irabaziko dutela, alegia–, ameskeria iruditzen zait. Eskubideen aldeko borrokaldietan, baina, ahaltsuagoak ikusten ditut emakumeak gizonak baino, borondatetsuagoak ere bai, eta egingo dute eta egingo dugu, bai, bidea. Lehenengo pausoa behintzat –eta ez nolanahikoa!– emana dute eta emana dugu, Realeko jokalariek bereganatu baitzuten erreginaren kopa; geurea dugu, halaber, Donostian txapeldunei egin zitzaien harrera jendetsua, estadioak jendez gainezka…\nBere garaian ingeniaritza ikasitakoa, futbol jokalaria izandakoa... Nola murgildu zen Joan Mari Irigoien letren munduan?\nAita futbolzalea genuen, halako eran, non, Unibertsitatean medikuntza ikasten zuen bitartean, Real Club de Fútbol de Valladolid-en jokatu baitzuen, atezain. Literaturazale porrokatua ere bazen, eta ezagutzen duzu esaera zaharra: hazia nolako, ezpala halako.\nBeste idazle askok aitortu izan duten moduan, idazle hegoamerikar zenbaiten eragina izan zen zure idazketaren akuilu.\nBai. Gaztetan, batean futbola zela eta bestean estudioak, oso lanpetuta egon nintzen. Venezuelara joan nintzenean, ordea, zegozkidan klaseak emateaz gain –Fisika eta Matematikakoak–, orduak eta orduak aurkitu nituen neure afizioa asetzeko: liburuak eta liburuak irakurri nituela, alegia, idazle latinoamerikarren maisulanak bereziki: Pedro Páramo, Doña Bárbara, Cien años de soledad, Yo el Supremo, Sobre héroes y tumbas, La ciudad y los perros, Ríos profundos eta abar. Gero, nire afizio hura ofizio bihurtu nahian, idazten hasi nintzen: hortik sortu ziren Oilarraren promesa eta Poliedroaren hostoak. Hala ere, ez dut uste idatzi ditudan nobela guztiak boum-eko maisuen obren eraginpean idatzi nituenik: Udazkenaren balkoitik eta Arma, tiro, baaam! liburuek, esate baterako, ez dute zerikusirik errealismo magikoarekin.\nEuskal Herriko historiaren garai ezberdinetako irudi bukolikoak nobelara eramaten maisua zara, Babilonia-n bereziki. Zure obraren ezaugarria al da hori?\n“Irudi bukolikoak” esan didazue, eta ez zait gustatu. Bizitzak, izan ere, badu bukolikotik zerbait, baina baita tragikotik eta ankerretik ere. Nik, berriz, halakoetan, bi mundu horiek islatzea izaten dut atsegin, elkarren osagarri jotzen ditudanez gero. Egia da, adibidez, amona Roxalik eta Margarik beren elkarrizketa poetikoak dituztela, baina egia da, halaber, Trinidok Feliziano akabatzen duela, eta Margarik bere haur jaioberria. Nirea izango da problema agian, bukolikoa esan ahala biguna baitatorkit burura, eta bigunkeriak, literaturan, ez zaizkit gustatzen.\nBabilonia zure obraren gailurra izan dela esan izan da. Lan hura gainditu nahi edo beharraren presioa sentitu al duzu zure ondorengo lanak biribiltzeko orduan?\nIdazle hasiberria nintzen garaian, izan liteke halako errezelo batzuk edukitzea, baina, bizitza ia osoa euskal letrei eskaini ondoren, ohitu nintzen eta ohitu naiz egoera horietara. Beste era honetan ere erantzun diezazueket, zuek hala nahi baduzue: gaur egun, txakur adintsu bat bezala sentitzen naiz, eta, haiek bezala, ez zaunk eta ez maunk.\nGainerakoan, Babilonia nire nobela onentzat hartu duzue, eta ez dakit, bada… Nik hiru titulu emango dizkizuet, ez baitakit hirurotatik zein den onena –edo zein den txarrena, jakina!–: Babilonia, Lur bat haratago edo Orbetarren trilogia. Garai batean, hala ere, elkarrizketa egiten zidan kazetariari beti erantzuten nion modu berean: “Hurrengoa izango da nire Everest!”,eta orain ere… Hitz bertsuekin ihardetsiko dizuet, zer arraio! Tximista baino bizkorrago ez banabil, ordea, RIP argitaletxean publikatu beharko dut, hori bai...\nBi urtetako kronika fakultatiboa lana idaztea eritasunari aurre egiteko idazle batek izan dezakeen modurik eraginkorrena izango zen...\nTira, hura ere egin nuen. Ordainean, irakurle gutxi batzuk etorri zitzaizkidan, aitortu zidatenak ezen liburua makulutzat hartu eta asko lagundu zietela. Sekula horrelako ordainik...!\nZure ustez, bereziki zertan aldatu da futbola azken hamarkadetan?\n“Cruyffek eta Guardiolak futbolari beren ukitutxoa eman ziotenean –ukitu erraldoia, alegia–, zeharo egin zuen ikuskizunak gora.\nTaldeen mailari dagokionez, lehen motelago jokatzen zen, patxada handiagoarekin: gaur, berriz, presioa eta abiadura dira futbolaren elementurik inportanteenak, baloiaren kontrola eta ondoko pasea ia batera egitera behartzen zaituztenak.\nGarai batetik hona, erosoago egoten dira ikusleak futbol-zelaian, diferentzia baitago partida bat zutik ikustetik eserita ikustera.\nEntzuten dudanean zenbat kobratzen duten futboleko izarrek, sutan jartzen naiz, ez baitago eskubiderik. Okerrena da berri horiek normalak iruditzen zaizkigula, eskandalu hutsa behar zutenean.\nEmakumeak ere futbolean aritzea, aurrerapauso izugarria iruditzen zait gizakion historian”.\nKanal hauetan artxibatua: Euskal literatura | Athletic | Reala | Elkar fundazioa


Okondoko Gabonetako programa ume eta gazteei bideratua egongo da batez ere - Okondo - Aiaraldea.eus\nJulen Solaun Martinez 2019-12-17 07:00\n"Denboraren taupadak" antzerkia ikusteko aukera egongo da, besteak beste. / Patata Tropikala\nAbenduaren 24ko Olentzero eta Mari Domingiren etorreraz eta urtarrilaren 5eko errege desfile tradizionalaz aparte, oporretan zehar (abenduaren 23, 24, 26 eta 27an, hain zuzen ere) bi eta hamar urte tarteko umeentzako Negulekuak antolatuko dira Okondon, 10:00etatik 13:00etara. Aurretik, goizeko bederatzietatik hamarretara, adin tarte berdineko umeentzako zaintza zerbitzua egongo da ere.\nEra berean, hamar eta hamasei urte arteko gazteentzako robotika campusa burutuko da aipatutako lau egun horietan, 10:00etatik 13:00etara.\nUmeentzako ekintzei dagokionez, bihar (abenduak 18) arratsaldean ipuin kontalaria egongo da liburutegian, 18:30etatik aurrera. Hurrengo egunean, ostegunean, umeen kalejira bat abiatuko da Okondoko Eskolatik, 10:30ean.\nAbenduaren 26 eta 28an familientzako antzerki emanaldi bana egongo da, Urte zaharra badoa (19:00etan, frontoian) eta Denboraren taupadak (18:00etan, Kultur etxean), hurrenez hurren. 27an, aldiz, guraso eta umeentzako ipuin tailerra egingo da eskolan. Parte hartu ahal izateko ezinbestekoa izango da abenduaren 20a baino lehen liburutegian izena ematea.\nDena den, helduentzako eskaintza ere bermatuko da herrian. Ostiral honetan bertan, abenduak 20, Gabonetako bolak egiteko tailerra antolatuko da 18:00etan. Hurrengo egunean, goizeko hamaiketan, Gabonetako tonkoak egiteko saioa eskainiko da. Azken bi ekintza hauek erretiratuen lokalean burutuko dira. Igandean, berriz, adin guztientzako Ze demontre umorezko ikuskizunak gozatzeko beta egongo da arratsaldeko seietatik aurrera Kultur etxean.\nHilaren 24an, Olentzero eta Mari Domingiren kalejira amaitu eta gero, postal lehiaketaren sariak banatuko dira liburutegian. Bukatzeko, urtarrilaren 5an, erregeen desfilea amaitzean, Itzalde abesbatzaren kontzertua antolatuko da elizan.


EiTBk 2015-2016ko Gizarte Erantzukizun Txostena argitaratu du | Prentsa-Aretoa EiTB\nEiTBn garden jarduteko ahalegina eta stakeholders-ekin duen konpromisoa dira Gizarte Erantzukizun Korporatiboan nabarmendu daitezkeen ekintza garrantzitsuenetako batzuk.\nEiTBren Gardentasun portala\nEiTBren Enpresaren Gizarte Erantzunkizun (EGE) Txostena 2015- 2016\nEiTBn garden jarduteko ahalegina eta Gizarte Erantzukizunaren alorrean landu beharreko lehentasunak identifikatzeko stakeholders-ekin duen konpromosioa dira Gizarte Erantzukizun Korporatiboan (GEK) nabarmendu daitezkeen ekintza garrantzitsuenetako batzuk. Joan den asteartean (uztailak 11) argitaratu zuen EiTBk Gizarte Erantzukizunaren Txostena eitb.eus webgunean.\nBi urtean behin lantzen den memoria EiTBren gizarte erantzukizun ereduaren sei dimentsioetan bildutako esperientziek eta ekimenek osatzen dute. Honakoak dira sei arlo horiek: Euskadi Munduan, Euskara, Herritarrak, Pertsonak, Ingurumena eta Enpresaren Kudeaketa.\nTxostena egiaztatzeko egindako ikuskaritzak, orain bi urte bezala, Komunikazio Talde Publikoak gardentasunez jardutea nabarmendu du. Alor horretan abian jarritako zenbait ekimen gailendu dituzte; besteak beste, EiTBren Estilo Liburua eta hedabideetako gardentasuna aztertzen duten ikerketa konparatiboak. Ikerketa hauek gizarte erantzukizuna duten enpresen nazioarteko ereduen irizpideak jarraitzen dituzte.\nGEK txostenaren ikuskapenak modu positiboan baloratu ditu Komunikazio Taldearen gardentasun ekimenak. Gizarte erantzukizunaz jabetuta dauden komunikazio enpresa bati dagozkion ekimenak dira. Agerian uzten dute erakundearen konpromisoa, eta giltzarri diren zazpi puntutan finkatzen dira: edukiak; ekoizpen prozesuak; haurtzaro eta nerabezaroaren babesa; publizitatearen emisio arduratsua; stakeholders edo interes taldeak, eta gobernu eta kudeaketa korporatiboak.\nIkuskaritza txostenak, lehen esan bezala, EiTBk stakeholders-ekin edo interes taldeekin duen konpromisoa azpimarratu du. Gizarte erantzukizun eredua osatzen duten atal bakoitzarekin harremanetan stakeholders asko izatea balioan jarri dute.\nEiTBk bere interes taldeen sentsibilitateak islatzen dituzten hogeita hamar ordezkari eta analistekin lagin bat osatu du, elkarrizketa bidez, EiTBk sortutako balio-aldagai nagusiak zein diren ikertzeko. Stakeholder-ekin izandako topaketa hauen guztien helburua honakoa izan da: batetik, gizartearen agenteei gizarte erantzukizuna lantzeko lehentasunak zeintzuk diren entzutea, eta, bestetik, eurei esku hartzeko aukera ematea ekintza ildoak aukera ditzaten. EiTBk bere ikuspuntuaren oinarrian stakeholder-ekin duen konpromisoa izan du beti.\nEiTBren Gizarte Erantzukizun Memoria astearte honetatik (uztailak 11) eskuragai dago eitb.eus webgunean. Hamar urte daramatza EiTBk gizarte erantzukizunaren emaitzak aldizka aurkezten eta egiaztatzen. Hain zuzen ere, AENOR enpresak egin du egiaztapena. Urte hauetan guztietan, GRI eskaera mailarik altuena lortu du, Global Reporting Initiative-ko G4 gida eta Komunikabide Zerbitzu Sektorial gehigarriaren nazioarteko erreferentziaren aukera exhaustiboaren arabera. Laster, berriro eragin taldeekin jarriko da harremanetan, 2017-2018 aldiari buruz gogoeta egiteko.


Arranoaitz | Euskal-Herria.Org\nED50 30T X.556000, Y.4760350\nWGS84 42.991882 N, -2.314346 E.\nIRUMUGARRIETA tumulua, IRUMUGARRIETA II zista, OAMENDI trikuharria, MUÑAZORROTZ TXIKI tumulua.\nLegazpi eta Zegama artean luzatzen den mendikate luzeko tontor garaiena da Arranoaitzena. Badira ordea kate horretan beste hainbat gain altuera beretsukoak, gandorrari 800 metrotik gora eusten diotenak, hala nola Elortxiki Hegoaldean eta Arripillata, Oamendi, Ollargain eta Otaño Iparraldean. Otaño pixka bat bereizita gelditzen da, baina gainontzekoen artean ez dago ez distantzia eta ez gora-behera haundirik, nahiz eta gain bakoitzak bere izena txartelontzia izan, eta erraz lotzen dira ibilaldi berean, bizkarrari jarraituz.\nElortxikin bada txartelontziaz gain aterpe polit bat, mahaiz inguratua. Arranoaitz eta Arripillata arteko lepoan, tumulu haundi bat eta zista bat ikus daitezke. Oamendin berriz, trikuharri batek osatzen du tontorra.\n[ibilbide] Brinkola .. Arranoaitz, Leazpiarra-k\n[ibilbide] Brinkola - Arranoaitz, inaxio-k\n2005, abuztua 29 - 16:00 — MIKEL\nGaur goizean izan gara paraje eder honetan, \_"Leazpiarrak\_" idatziriko testuaren laguntza oparoarekin.\nBrinkola-Zar baserria hartu dugu abiapuntutzat eta, 2 ordu t\_'erdiko txango errazan, Arranoaitz, Arripillata, Oamendi eta Elortxiki (orden honetan) gainditu ditugu. Lau mendi egun batean igotzen dudan lehen aldia da.\nElortxikiko aterpea oso ondo dago, nahiz eta garbiketa merezi duen.\nBrinkola ondotikan tunela dagoela jakinda, misterio izugarria da trenaren zarata goi larreetan entzutea...\n2003, iraila 25 - 20:01 — Andres (ez da egiaztatu)\nKorostitik Lakiolara dagoen tontor hau ikusgarria da benetan. Arrolamendi baino lehen eskubialdera


Hegaldiak Stockholm-era | Vueling\nHegaldiak Stockholm -tik\n"14 uharteetako hiria", egitura ordenatua eta paisaiak ditu ezaugarri.\nSuediako hiriburua iparraldeko hiri tipiko bat da, 14 uharteetako hiria bezala ere ezaguna, eta egitura ordenatu eta bisitatzeko oso atseginak diren paisaiak ditu ezaugarri.\nStockholm-en mundu osokok aire zabaleko museorik zaharrena dago, Skansen; garai ezberdinetako etxe zaharrak hartzen ditu, iparraldeko animaliak dituen zoo bat, eta ospakizun eta jai tradizionaletarako zentro bat.\nGamla Stan-en, hiri zaharrean, kalexka txiki eta bitxiak aurkituko dituzu, eta hiri osoko kafetegirik zaharrenak. Jarraituiozu zure senari eta gal zaitez auzo iradokitzaile honetan.\nErreserba ezazu orain zure hegaldia Stockholm-era!


Eskolaz Kanpoko Jarduerak | Colegio Jesuitinas Donostia Ikastetxea\nEskolan jasotzen duten formakuntza osatzeko eta aberasteko daude pentsatuta eskolaz kanpoko jarduerak. Etapa bakoitzean, adin horretako ikasleen behar eta interesei egokituak dauden ekintzak burutzen dira.\nKultura eta kirol jarduera ugari eskaintzen ditugu, bai eguerdietan baita arratsaldez eskolan bertan ere.\nRobotika eta KLUPPY mekanografia dira, eskolaz kanpoko jardueretara gehitu ditugun azken bi proposamenak.\n[deskargatu: Eskolaz Kanpoko Jardueren Eskaintza]\nEtapa honetako haurrak inguratzen dien mundua eta beren interesak ezagutzen ari dira. Horregatik, eskaintzen zaizkien ekintzek prozesu honetan laguntzea dute helburu. Jarduera guztiak eguerdietan izaten dira.\n- Euskararekin jolasten\n- Ingeles dibertigarria\n- Sorkuntza tailerra\n- Gimnasia dibertigarria\nEtapa honetan, ikasleek taldeko jarduerak dituzte gustuko, eta aldi berean, bakoitzaren interesak definitzen hasten dira. Lagunekin gozatzeko, kirol zein kultura ekintzak eskaintzen zaizkie.\n- Kluppy (Mekanografia)\n- Kirol anitzak (futbola, eskubaloia, saskibaloia eta hockey-a)\nDerrigorrezko Bigarren Hezkuntzan jarduera akademikoek pisu handiagoa hartzen duten arren, kirol zein kultura ekintzak eskaintzen jarraitzen dugu, oso garrantzitsuak baitira beraien nortasunaren garapenerako.\n- Defentsa Pertsonala


Aurten bai: berdindua | Kirola | Berria\nAurten bai: berdindua\nGaur hasiko da, Bilbon, Eusko Label ligaren 17. aldia, erlojuaren aurkako estropada batekin. Hamabi talde lehiatuko dira, hemeretzi estropadako egutegi batean. Parekotasun handia iragartzen da goialdean eta behealdean.\nUrdaibai, ahalegin betean, iaz, Kontxako Banderako bigarren igandean. JUAN CARLOS RUIZ / FOKU Tamaina handiagoan ikusi\nBat Formulako autoak balira bezala, semaforo bidez emango zaie irteera traineruei Eusko Label ligan, eta autoen lasterketetan bezala, hasieran behintzat, elkarren gainean ibiliko dira asko. Batzuk banderen lehian, eta besteak bandera beltzak, jaitsierarenak, harrapa ez ditzan. Hamabi taldeek hemeretzi estropadako egutegia dute parez pare.\nUrteroko kontua izaten da berdintasunarena garai honetan, eta gero ez da osotasunean bete izan, baina aurtengoak badu hala izateko aukera handia.Gaurkoa, behintzat, Bilboko erlojupekoa, oso alde txikitan erabaki beharko litzateke (18:00, ETB1).\nEz da gaurko estropada bakarra izango, hala ere. ETE liga eta KAE 1eko hirugarren jardunaldiak Donibane Lohizunen baitira (17:00).\nEusko Label ligako arraunlari eta entrenatzaileak gaur hasiko den sasoiaz mintzatu dira.\n1. Zer helburu duzue aurten Eusko Label ligan?\n2. Nola ikusten duzu liga?\n«Gure helburu bakarra, orain, liga berriz irabaztea da»\nJOSEBA FERNANDEZ URDAIBAI\n1. «Azken hiru urteetako irabazleak izanda, berriz ere liga irabaztea da gure asmoa, eta oraintxe hori da helburu bakarra. Uda aurrera nola joaten den ikusita, joango gara beste gauza batzuk prestatuz».\n2. «Inoiz baino hautagai gehiago ikusten ditut banderak irabazteko, eta ez hori bakarrik: garesti egongo da puntu bakoitza eskuratzea. Urtetik urtera gero eta zailtasun eta lehiakortasun handiagoa dago Eusko Label ligan».\n«Lehia gogorra izango dela uste dut, goialdean eta behealdean»\n1. «Txukun hasi nahiko genuke. Burua galdu gabe, ohorezko txandan ibili nahiko genuke, baina zaila izango da, aurkari on asko baitaude. Hori lortuz gero, garaipenetatik gertu geundeke, eta irabaztea beti izaten da ona».\n2. «Lehia gogorra izango da, goialdean eta behealdean, eta ez da betiko esaldi bat. Maila antzekoa dugun talde asko elkartuko gara. Hasieran, hala izango da, eta gero finkatuko dira postuak».\n«Azken urteetako helburu bera dugu: irabaztea»\nJUAN ZUNZUNEGI ZIERBENA\n1. «Urtero bezala, irabaztea da helburua. Hori jartzen bada muga moduan, irabazteko lehian egoteko aukera izaten da, baina helburu apalagoak jarrita, nekez izango da talde bat irabazlea».\n2. «Liga gogorra eta berdindua izango da, eta postu aldaketa asko egon daitezke egun batetik bestera. Gero, agian, ez da horrela izango, eta gerta daiteke bandera guztiak talde gutxi batzuen artean banatzea, baina oraingoz estu dator».\n«Hasieran, ezusteak egongo dira: onak eta txarrak»\nJON SALSAMENDI ORIO\n1. «Ohorezko txandan egon nahiko genuke, hori lortzeak egonkortasuna ematen baitu. Gainerakoan, beti bezala, lehiaketa hastean ezustekoak egongo dira, batzuk onak, eta beste batzuk txarrak».\n2. «Estropada ia guztietan, bandera irabazteko hautagai asko ikusten ditut, bigarren txandatik joanda besteetan baino aukera gehiago egon baitaitezke aurten banderak irabazteko, batez ere igandeetan».\n«Goiz da esateko banderen lehian izango garela»\nIKER ZABALA SANTURTZI\n1. «Goiz da Santurtzi banderen lehian ibiliko dela esateko. Gure asmoa da iazko bosgarren postua hobetzea, lau aurrenetan ibiltzea. Hitz potoloak dira horiek, baina talde polita daukagu. Behin hor egonda, orduan hasiko gara hizketan beste helburuez».\n2. «Banderen lehian ibiltzeko talde asko ikusten dira orain, beti bezala, baina gero denek ez dute aukerarik izango. Talde indartsuak daude, eta aldeak txikiak izango dira hasieran».\n«Iazko talde erdia falta zaigu, eta hutsuneak ditugu taldean»\nBENI SILVA CABO\n1. «Iazko talde erdia falta zaigu, eta hutsuneak ditugu. Pare bat fitxaketa on egin dugu, eta gazteak ere igo ditugu. Mailari eustea da asmoa, eta ea larritasunik gabe lortzen dugun. Entrenamendu onak eta ez hain onak egin ditugu, eta hutsuneak dauzkagu taldean. Urtetik urtera arraunlariak galtzea galera handia da guretzat».\n2. «Uste dut besteetan baino talde gehiago ibiliko direla banderen lehian: sei talde ikusten ditut hor».\n«Zaila izango da aurrerapausoa ematea, maila oso ona delako»\nIGOR MAKAZAGA DONOSTIARRA\n1. «Iaz zazpigarren izan ginen, eta, gora begira jarrita, hor ibili ziren aurreneko bostek hobetu egingo dute. Garesti egongo da hor sartzea; zailtasuna oso-oso handia da. Talde txikiagoa dugu iazkoaren aldean, eta hobea, baina zaila izango da aurrerapauso hori ematea, aurkarien maila oso ona delako».\n2. «Oso lehiakor ikusten dut. Estua izango dela uste dut. Talde askok egingo dute hobera, eta handitu egingo da lehiakortasuna».\n«Bigarren txandan sartu, eta lehiakorrak izan nahi dugu»\nIÑAKI ERRASTI ONDARROA\n1. «Bigarren txandan sartu nahi dugu, eta hortik gerra eman, lehiakorrak izan. Maila ona egongo da txanda horretan, eta neurria eman nahi dugu. Mailari eustearekin ezin dugu ase, baina jakinda eta oso garbi edukita, lo hartzen badugu, edozer gerta daitekeela».\n2. «Liga polita izango da ikusteko, eta talde asko ematen du ibiliko direla banderen lehian. Ez du ematen bat nagusituko denik erraztasunez».\n«Udazkenean baino hobeto ikusten ditut gauzak orain»\nMIKEL AROSTEGI SAN PEDRO\n1. «Mailari eustea da gure asmoa, eta iazko udazkenean baino hobeto ikusten ditut gauzak. Izan ere, arraunlari askok utzi zuten taldea, eta ez genekien liga honetan aritzeko moduko talde lehiakorra osatzeko gai izango ginen. Zazpi gazte datoz B taldetik, eta kanpotik etorritako beste batzuekin, lehiakorragoak gara orain».\n2. «Goian, sei talde ikusten ditut indartsu; behealdean, bost talderen arteko borroka egon daiteke».\n«Ez jaistea da gure asmoa, eta lasaitasunez lortzea hori»\nCARLOS RODRIGUEZ KAIKU\n1. «Gure helburua mailari eustea da, eta, ahal bada, lasaitasunez lortzea, zortzigarren eginda. Iaz ez ginen ondo ibili, eta aurten gazteak eginagoak daude; gainera, azarotik ari gara elkarrekin entrenatzen. Iazko sei titular falta zaizkigu, baina beste sei ekarri ditugu, eta, ustez, talde hobea daukagu».\n2. «Berdintasuna egongo da goian eta behean. Sei talde ageri dira orain banderak irabazteko lehian, baina lau izango dira gero».\n«Mailari eustea ezin da izan guretzat helburu bakarra»\nOSERTZ ALDAI ISUNTZA\n1. «Mailari eustea da asmoa, baina ezin da helburu bakarra izan. Ligari neurria ere hartu nahi diogu, lehiakor izan onenen artean, eta, talde bezala eta bakarka ere, heldutasuna lortuz joan nahi dugu».\n2. «Oso lehia zabala eta irekia ikusten dut goialdean, sei edo zazpi talde egon daitezkeelako banderen lehian. Gero, liga aurrera joan ahala, bakoitza bere lekuan geratuko da. Beheko lehia ere estu ikusten dut: polita izango da».\n«Gure helburu bakarra mailari eustea izango da»\nMIGUEL ANGEL RUIZ ASTILLERO\n1. «Gure helburu nagusia, eta bakarra esango nuke, mailari eustea da, talde igo berria garelako. Ea lortzen dugun estropada guztietan bizpahiru talde atzean uztea».\n2. «Oso berdindua ikusten dut aurtengo Liga. Goialdeko borroka, batez ere, parekotasun handikoa izango dela iruditzen zait. Ohorezko txandako lau taldeez gain, bigarrenekoren batzuek ere izan dezakete banderak irabazteko aukera, inoiz baino gehiago».


Abantaila eta onura fiskalak | Consumer\nAbantaila eta onura fiskalak\nOso garrantzitsua da urteko ordainketak ahal den neurrian doitzea, kenkari fiskalak aprobetxatzeko eta zergen ordainketan aurrezteko.\nPFEZri buruzko abenduaren 9ko 40/1998 Legeak, 1999ko urtarrilaren 1etik indarrean dagoenak, ohiko etxebizitza erosteko abantaila fiskal garrantzitsuak ezartzen ditu. Zergadunaren ohiko etxebizitzatzat hartuko da gutxienez hiru urteko epe jarraituan egoitza osatzen duen eraikina. Etxebizitza erostearekin parekatzen dira etxebizitza eraikitzea edo handitzea (bizitzeko azalera handitzen denean). Kasu guztietan kenkari horiek mugatzen dituzten legezko mugak daude. Horregatik, oso garrantzitsua da, erosketa hipoteka-mailegu baten bidez finantzatuz gero, urteko ordainketak ahal den neurrian doitzea, abantaila fiskal horiek ahalik eta gehien aprobetxatzeko eta, azken batean, zergen ordainketa aurrezteko.\nIkus dezagun, orain, zein abantaila fiskal izateko eskubidea duzun zure ohiko etxebizitza erosteko. Bi kasu har daitezke:\n1.- Etxebizitzaren zenbateko osoa ordaintzen duzu, aurreztutako diruarekin. Kasu horretan, zure kuota osoan aplika daitekeen kenkari fiskala zure etxebizitza erosteko ordaindu duzun zenbateko osoaren %15 litzateke. Zenbateko horren barruan sartzen dira erosketaren prezio osoa eta bere kargura izan diren gastuak (salerosketaren eskritura formalizatzea (notariotza, erregistroa, etab.). eta BEZa edo Ondare Eskualdaketen gaineko Zerga ordaintzea, baita Egintza Juridiko Dokumentatuen gaineko Zerga ere. Kenkari honen gehieneko oinarria urteko 1.500.000 pezetakoa izanen da; beraz, gehienez ere 225.000 pezeta kenduko dira.\n2- Hipoteka-mailegua eskatzen duzu etxebizitzaren erosketaren zati bat finantzatzeko. Kasu horretan, kenkariaren oinarria izanen da aldi bakoitzean ordaindutako kopuru guztiak. Horren barruan sartzen dira amortizazioa, interesak eta horren ondoriozko gainerako gastuak. Kenkari honen gehieneko oinarria urteko 1.500.000 pezetakoa izanen da.\nLehenengo bi urteen eta mailegua amortizatzen den gainerako aldiaren artean kenkari portzentaje desberdinak ezartzen dira. Etxebizitza erosi eta bi urtean, lehenengo 750.000 pezeten %25, eta soberakinaren %15, milioi eta erdi pezetaraino. Bi urteak iraganik, aurreko portzentajeak% 20 eta% 15 izanen dira, hurrenez hurren, 1.500.000 pezetaraino.\nLehenengo 750.000 pezetei %25 eta %20ko gehitutako\nportzentajeak aplikatzeko, inguruabar hauek gertatu beharko dira:\n– Etxebizitzaren erosketa- edo birgaitze-baliotik finantzatutako zenbatekoak, gutxienez, balio horren %50 izatea. Ohiko etxebizitza besterentzearen ondoriozko berrinbertsioaren kasuan,% 50eko portzentajea dagokion inbertsio soberakinari dagokio.\n– Finantzaketa kreditu-erakunde edo aseguru-etxe baten bidez edo enpresek beren langileei emandako maileguen bidez egitea.\n– Lehenengo hiru urteetan guztira eskatutako zenbateko osoaren %40 gainditzen duten kopuruak ez amortizatzea. % 25eko eta % 20ko portzentajeak ohiko etxebizitza erosi edo zaharberritzen denean bakarrik aplikatuko dira, eta, beraz, ez dira aplikatuko ohiko etxebizitza eraiki edo handitzen denean, % 15eko kenkari orokorra izateko eskubidea izango baitute.\nerosketa etxebizitza onura fiskalak


ZarataZarautZ » Blog Archive » Entzun Mattingunekin egin genuen irratsaioa\n« Humilitate taldeak Zallako Gaztetxean joko du\nDoinu Zaratatsu berriak ZarataZarautzen »\nEntzun Mattingunekin egin genuen irratsaioa\nAtzo lagun baten bisita izan genuen Arraio Irratiko ZarataZarautz saioan. Bartzelonatik egun batzuk pasatzera etorri den Mattingun izan genuen. Ordu eta erdiko tartean, Bartzelona inguruan mugitzen ari diren taldeez mintzatu ginen. Ohiko lehiaketa ere izan genuen eta baita deiak ere.\nIrratsaioa, beti bezala, HEMEN duzue. Playlista berriz HEMEN.\nBestalde, atzotik aurrera internet bidez ere emititzen dugu. Asko kostatu bada ere iada martxan dago. Orain munduko edozein txokotatik Arraio Irratia entzun dezakezue eta hala nahi baduzue klikatu ezazue HEMEN nola egin behar den jakiteko.\nThis entry was posted on Asteazkena, urtarrila 27th, 2010 at 9:15 am\tand is filed under Berriak, Irratsaioak. You can follow any responses to this entry through the RSS 2.0 feed. You can leave a response, or trackback from your own site.


Dinamika aldaketa, geroz eta nabariagoa – Taxoareko Hitza\nDinamika aldaketa, geroz eta nabariagoa\n3 azaroa, 2015 3 azaroa, 2015 Taxoareko Hitza\nOsasuna 0-1 Girona| Gorritxoek estropezu egin zuten Sadarren denboraldian aurrenekoz. Kanpokoak jaurtiketa ikusgarri batekin jarri ziren aurretik, eta ondoren markagailua arazo handiegirik gabe mantendu zuten. Bigarren zatian Martinen jokalariek zuten guztia eman zuten gola lortze aldera, baina kataluniarren defentsa amarauna ezin izan zuten apurtu, neurketa esku hutsik amaituz. Horrenbestez, sei jardunaldiz lidergoan izan ostean, Cordobak sailkapenean aurrea hartu die.\nGorritxoak goitik behera doaz. Momentuz ez larritzeko moduko erritmoan –sailkapenean bigarren dira–, baina beherantz, finean. Dinamika aldaketa geroz eta nabariagoa da. Azken partidetako datuak argigarriak dira: Lugori lau eta huts irabazi ziotenetik, nafarrek garaipen bat, berdinketa bat eta bi porrot pilatu dituzte, aurretik zekarten martxatik urrun. Baina emaitzez landa, azken lau neurketetan erakutsitako jokoa ere joera aldaketaren lekuko da. Mendizorrotzan Alaves markagailu zein berdegunean gainetik pasa zitzaien, eta geroztik gozakaitz, dizdira galduta aritu dira. Denboraldi hasieran zuten freskotasunik gabe. Emaitza dena delakoa izanda ere, berdegunean deseroso sentitu dira. Horren adibide da Albaceteren aurkako partida: neurketa irabazi irabazi zuten, baina gorriak eta bi ikusi ostean.\nGorritxoek Teneriferen aurka jokatu aurretik esan genuen bezala, lidergoak txarretik ere badu, talde guztiek begirada liderraren jokatzeko modura zuzentzen baitute. Hori da aipatu dinamika aldaketaren eragile nagusienetariko bat: talde guztiek jada badakite nafarrek nola jokatzen duten eta, era berean, nola egin ahal zaien min. Egoera horretan, Martini taktikoki aldaketak egitea dagokio, baina momentuz bederen ez du halakorik egin. Teneriferen aurkako partidarako aldaketak aurreikusten ziren, baina azkenean betiko eskema bera erabili zuen; eta hala egin zuen iragan igandean ere, Gironaren aurka. Horrela, azken neurketa horretan argi eta garbi ikusi zen bezela, jokatzeko modu bera mantenduta zaila da arerioa ezustean arrapatzea.\nKatalanen kontra, lehenengo 45 minutuetan Osasunak jaurtiketa bakar bat egin zuen atera. Zelai erdiko lerroa ez zen gai izan neurketaren gidaritza hartzeko, ez eta jokoari erritmoa emateko ere. Roberto Torres salbu, aurreko gainontzeko jokalariak arriskua sortu ezinda aritu ziren. Girona, bere aldetik, defentsan nahi bezala zebilen, intentsitate eta oldarkortasunaren bidez gorritxoen eraso saiakerak ezerezean utziz. Erasoan erakustaldirik ez zuten eman; ezta beharrik ere. Izan ere, 23. minutuan Adrian Cruzek laprast egin, Alcarazek baloia hartu, eta urruneko jaurtiketa batekin bat eta hutsekoa egin zuen. Gauzak aldapa gora jarri zitzaizkien gorritxoei, eta ondorengo minutuetan ez zitzaien erreakzio-zantzurik somatu. Soilik azken bost minutuetan sortu zuten arriskua: lehenik eta behin hamaikakoko ezusteetako bat izan zen Javi Martinezek baloia Becerraren eskuetara errematatu zuen, eta ondoren Roberto Torres falta jaurtiketa batekin saiatu zen.\nBigarren zatian gorritxoek jarrera aldaketa nabarmena izan zuten. Lehenengo zatiko joko goibela alde batera utzi, eta berdinketa erabakimenez bilatzeari ekin zioten, baloia hartu eta arerioaren zelaian jokatzen hasita. Alabaina, baloiaren jabe ziren arren, gol abaguneak nekez sortzen zituzten. Gironak, markagailua mantentzeko asmoz, urrats bat eman zuen atzera, eta bere zelaian sarturik, harresi bat paratu zuen area ertzean. Horrela, gorritxoak katalanen areara hurbildu bai, baina ondoren ez ziren gai Isaac Becerra atezaina estutasunetan jartzeko.\nEgoera horretan, nafarrak itsu-itsuan berdinketaren golaren bila zebiltzala, Gironak espazioak probestu, eta kontraeraso azkarrak antolatzeari ekin zion. Horrela, bipahiru abagune izan zituen bigarrena egin eta partida erabakita uzteko. Ez zuen hala egin, baina beldurra sartu zuen zale zein jokalarien gorputzetan. Gorritxoak tentu handiagoz jokatzen hasi ziren, atzean erraztasun handiegirik ez emateko, eta fisikoki behera egitearekin batera, Gironari arriskua sotzea geroz eta zailagoa suertatu zitzaien. Berdinketa lortzeko aukeraren bat edo beste izan zuen –garbiena Berenguerrek 84.minutuan izanikoa, ate aurrean bakar bakarrik zela buruz gaizki errematatu zuenean–, baina esan beharrekoak jada esanda zeuden. Osasunak neurketa eta lidergoa galdu zituen.\nPrevious postLehenengo postuari uko egin gabe\nNext postZalantzak uxatzeko, garaipena bezalakorik ez


Burundesarekin bizipenak - | Page 15\nDenbora pasa da San Ferminak izan zirenetik eta Andra Mari Zuriko jaietatik pasatu ostean Bilboko Aste nagusira helduko gara. Ziur gaude ez duzuela alde batera utziko, […]\nPublicado por David Ortiz Hurtado el 29 July, 2019\nIruñatik Andra Mari Zurira. Jaietan goza dezagun!\nSan Ferminak gertu ditugun arren, jai giroarekin jarraitu behar dugu, udan gaude eta! Abuztuaren 4tik 9ra Gasteizko jaiak, Andra Mari Zuriaren jaiak dira. Animatuko gara, ezta? […]\nPublicado por David Ortiz Hurtado el 8 July, 2019\nEzagutu itzazu BurunAbantailak. Zure bonua berritu edo erosi orain.\nBadakigu guztiok ikusmira San Fermineta dugula egun hauetan, baina ikasturte berriko eguneroko bidaietan ere erreparatu beharko dugu, ezta? Horregatik, ez itxaron gehiago eta Burunbonua eskuratu edo […]


«Ondare garbi»: berrikuspenen arteko aldeak - Wikipedia, entziklopedia askea.\n«Ondare garbi»: berrikuspenen arteko aldeak\nOndare garbi (aldatu)\n10:48, 18 iraila 2018ko berrikusketa\n514 bytes added , Duela 3 urte\n12:27, 19 abendua 2016ko berrikusketa (aldatu)\n10:48, 18 iraila 2018ko berrikusketa (aldatu) (desegin)\nLeire Azurmendi (eztabaida | ekarpenak)\nEl patrimonio neto es el valor de todos los activos no financieros y financieros propiedad de una unidad o sector institucional menos el valor de todos sus pasivos en circulación, y puede aplicarse a empresas, particulares, gobiernos o sectores económicos como el sector de las sociedades financieras o a países enteros.\n[[Ekonomia]]n, '''ondare garbia''' [[enpresa]] baten balioa da, aktiboen balioei zor galdagarrien zenbatekoa kenduz. Ondare garbia negatiboa izan daiteke, zorra aktiboen balioa baino handiagoa bada. ▼\n▲[[Ekonomia]]n, '''ondare garbia''' [[enpresa]] baten balioa da, [[Aktibo|aktiboen]] balioei zor[[Zor galdagarrien|zor galdagarrie]]<nowiki/>n, hau da, zirkulazioan dauden [[pasibo]]<nowiki/>en zenbatekoa kenduzkendu. Urteko kontuak prestatzeko irizpideen arabera sailkatuko den zenbateko moduan ere ezagutzen da. Ondare garbia negatiboa izan daiteke, zorra aktiboen balioa baino handiagoa bada.\nPertsonei buruz ere aipa daiteke ondare garbia, pertsona horren egoera ekonomikoa aipagai. Pertsona fisiko horrek dituen ondasun guztiei dituen zor eta behar guztien kenkaria aplikatu behar zaio. Kalkulua egiteko pertsona horrek dituen [[kontu korronte]] zein inbertsioak, [[etxebizitza]] edo [[ibilgailu]]ak kontuan hartu behar dira. [[Banku]] batekin edo beste norbaitekin izan ditzakeen zorrak (etxearen gaineko [[hipoteka]], adibidez) eta zor horien gaineko [[aseguru]]ak ere kalkuluan sartu behar dira.


BURDINMENDI BIDE BERDEA – II. Talde Duatloia – Via Verde Montes de Hierro\nBURDINMENDI BIDE BERDEA\nHome/BURDINMENDI BIDE BERDEA\nBURDINMENDI BIDE BERDEAtaldeadmin2019-07-23T21:45:58+02:00\nOsasuna, Natura eta Historia\nEntzun, hartu arnasa eta sentitu Bide Berdea.\nBurdinmendi Bide Berdea meatzari-treneko bide zaharrak oinezkoentzako eta bizikletentzako bide bihurtzearen emaitza da. 42,5 kilometroan, Artzentales, Galdames, Sopuerta, Abanto-Zierbena, Muskiz eta Zierbena udalerriak zeharkatzen ditu, Enkarterrin, Bizkaian.\nGaur egun, meatzaritza-jarduerarik gabe eta trenbideak kenduta, Bizkaiko meatzaritzaren historia ezagutzeko eta naturaz eta aisia osasuntsuaz gozatzeko modu paregabea da. Bere ibilbidea erraza da, gorabehera leunekin.\nBide Berdearen mapa birtuala:


Lan-esparruak bi jarduera-bektoreren bidez arrazionalizatzen dira: berrikuntza enpresa-ehun osora zabalduz eta aukera estrategiko espezifikoak baliatuz. Era berean, talentuaren sustapena eta lurralde adimenduneranzko bilakaera berrikuntza-ekosistemako egiturazko elementuak dira, eta bi jarduera-bektoreekiko zeharkako jokaera dute. Egiturazko elementu horiek 2015eko Zientzia, Teknologia eta Berrikuntza Planeko estrategia horizontalen barruan daude, eta enpresen berrikuntza-gaitasunei eusten diete. Zabalkundea elementu zeharkakoa eta laguntzailea da.\nEnpresa-berrikuntzaren sustapen-politikak (Lehiakortasun Planaren barruan dago, Zientzia eta Teknologia Politikarekin koordinatuta) helburu nagusi hau dauka: EAEko enpresa guztiak berrikuntzan oinarritutako lehiakortasun-paradigma berrira egokitzeko bidean jauzi kualitatiboa lortzea.\nAlde batetik, enpresa-berrikuntzari laguntzeko bitarteko horizontalak bultzatuz, garatuz eta zabalduz. Bestetik, gorabidean dauden esparru estrategikoak sustatuz, enpresa-ehunak haietan behar adinako masa kritikoarekin parte har dezan, betiere enpresa-berrikuntza eta -eraldaketara erakartzeko ahalmena badute.\nInola ere ahaztu gabe informazioaren gizartea sustatzea, helburu honekin: enpresa-lehiakortasuna hobetzea, informazioaren teknologia berriak eta komunikazioak erabiliz; eta, aldi berean, sarean negozio berriak garatzen laguntzea, ekonomia berriko profesionalak gaituz eta babestuz. Hori guztia hazkunde ekonomikoaren faktore bereizgarria izanik.\nPertsonen talentua da, baliabide ekonomikoen eta azpiegituren oso gainetik, garapenaren gakoa ezagutzaren gizartean. Enpresek mundu osoan lehiakorrak izateko behar dituzten profil profesionalak sortzeko bitartekoak ere sustatu behar ditu Euskadik, eta horrek esan nahi du ez dela nahikoa nazioarteko talentua EAEko enpresetara erakartzea, eta gaitasun handieneko pertsonei bertako enpresetan eusten ere lagundu behar dela, bereziki EAEko sektore estrategikoen beharrei begirako jardun segmentatua erabiliz.\nEuskadik lurralde adimenduna izan behar du, berrikuntzak bor-bor egin behar du bertan, enpresa berritzaile askok pozik egon behar dute zerbitzu publikoekin eta berrikuntzari ematen zaion laguntzarekin, eta hazi egin behar dute inguruneko dinamismoak lagunduta. Xedea da Innovanet Sarea sustatzea (berrikuntzari eusteko agenteen sarea), eta, gainera, Euskadin berrikuntzari eusteko dagoen sare zabal eta aberatsa balio erantsiko nahiz koordinaziorako zerbitzuz hornitzea.\nSentsibilizazioa eta zabalkundea\nZientziak eta teknologiak beren ongizate-mailari zer ekarpen egiten dioten ulertzen eta balioesten duten eta, gainera, beraiena herri ireki, moderno eta lehiakorra delako irudia zabaltzen duten pertsonaz osatutako gizarte-molde baterantz jo behar dugu. Helburu hori aurrera eginez lortuko da, EAEko herritarrek kultura zientifikoa eta teknologikoa izan dezaten, arlo horiekin zerikusia duten gaietan parte har dezaten, eta gai horiekiko jarrera proaktiboa eta aktiboa erakuts ditzaten, herritarrak zientziara eta teknologiara gehiago hurbiltzearen ondoriozko gizarte-onurak sustatzeaz gain. Era berean, kanporantz irudi koherentea zabaltzeko estrategia bat zehaztuko da, EAEko sistema zientifiko eta teknologikoaren errealitate bereizgarria eta haren balioak azalduko dituen marka baten bidez,